recursal/SuperWikiNEXT-32B huggingface dataset:
| How to read a taxoboxHow to read a taxobox**醉蝶花** |
| --- |
| 喺多倫多地區嘅某植物園入面種嘅醉蝶花喺多倫多地區嘅某植物園入面種嘅醉蝶花 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 十字花目 Brassicales |
|
|
|
|
|
|
|
|
| 科 | 醉蝶花科 Cleomaceae |
|
|
|
|
|
| 屬 | 白花菜屬 *Cleome* |
|
|
|
|
|
|
|
| 種 | **醉蝶花 *C. hassleriana*** |
|

 |
|
| 二元學名 |
| ***Cleome hassleriana***Chodat |
|
|
|
|
|
|
|
|
|
|
|
|
|
|
| 別名 |
| *Cleome houtteana* Schltdl.
*Tarenaya hassleriana* Iltis |

**醉蝶花**（粵拼：zeoi3 dip6 faa1；學名：*Cleome hassleriana*）係醉蝶花科白花菜屬嘅一年生草本植物，原產南美熱帶，而家喺巴西東南、阿根廷、巴拉圭、烏拉圭地區先至搵到。

佢亦係種淨化環境植物。

樣
-

植株1.5m高，梗有分枝，排成螺旋形。葉5～7嚿，每隻長12cm，闊4cm；葉柄最長有15cm，屬兩重奇數羽狀複葉兼羽狀全裂。花色通常係紫、粉紅、白呢三種，有4嚿花瓣同6條長花芯。果屬蒴果，長15cm，闊3mm；入面有好多籽。

適應環境
----

植株好禁kam1熱同乾旱地方。

用途
--

植株多數用嚟做街邊種植植物同綠籬、庭院植物，花成日俾人睇。佢亦係蜜源植物，可以提取精油。

連出去
---

* Germplasm Resources Information Network: *Tarenaya hassleriana* (Chodat) H. H. Iltis
* 一種優良的蜜源植物——醉蝶花！ iFuun.com
* 醉蝶花的主要价值 花百科
| How to read a taxoboxHow to read a taxobox**指天椒** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 茄目 Solanales |
|
|
|
|
|
|
|
|
| 科 | 茄科 Solanaceae |
|
|
|
|
|
| 屬 | 辣椒屬 *Capsicum* |
|
|
|
|
|
|
|
| 種 | 辣椒 *C. annuum* |
|

 |
|
|
| 三元學名  |
| ***Capsicum annuum* var. *conoides***(Mill.) Irish |
|
|
|
|
|
|
|
|
|
|
|
|
|
|

**指天椒**（粵拼：zi2 tin1 ziu1；學名：*Caspicorn annuum var. conoides*），又嗌**五彩辣椒**（ng5 coi2 laat6 ziu1）、**三鷹椒**（saam1 jing1 ziu1）、**天鷹椒**（tin1 jing1 ziu1），係茄科辣椒屬嘅一年生草本植物，原產南美洲，而家喺全球各地嘅熱帶或溫帶地區都搵到。

樣
-

植株多數都係兩歧分枝。葉長4～7cm，樣似蛋。花單生，多數生喺葉杈，花梗直立，花冠白或帶些少紫。果直立，似圓錐，長15～50mm，紅或紫或黃，辣味好犀利下。喺控制栽培條件情況下，幾乎全年都開花結果。

適應環境
----

植株既唔禁kam1極端高溫同極端低溫天氣，又唔禁kam1發大水或嚴重乾旱天氣，甚至唔禁kam1打過超多或超少農藥嘅地。

用途
--

植株嘅果多數都用嚟整辣椒醬同埋整菜嚟食，辣度指數喺30000～50000個SHU到。藥用方面，亦有活血、消腫、解毒嘅功效。

畫集
--

* 指天椒乾指天椒乾

有關嘅書
----

* 中国外来植物 第67页　　上海科学技术出版社 ISBN 978-7-5478-0780-4/Q·4

連出去
---

* 指天椒的功效与作用 苹果绿养生网
* 《中药大辞典》：指天椒 中醫世家
**袁大明**，香港自然療法倡議者，曾經創立政治組織香港更好大行動，網台源電台，又有意參選立法會但因國籍問題未能入閘。

早年生涯
----

袁大明喺60至70年代期間喺美國讀書，之後回港任職會計，又喺IBM做咗4年電腦工程師。之後去咗加拿大同其他唔同地方鑽研自然療法，直到1987年返番香港。佢亦曾經同時事評論員王岸然一齊喺香港人民廣播電台（已經結束營運）主持節目《香港出路》。

事件同爭議
-----

### 2008年報名參選立法會選舉

袁大明曾經有意參選2008年香港立法會選舉，出戰香港島直選，並曾經得到王岸然支持同協助選舉工程，佢嘅政綱當時話自己支持普選，但就比起民主派候選人保守，並無提及要喺2012年落實。但因為未能成功放棄加拿大國籍問題未能入閘。

### 2016年被襲擊事件

喺2016年2月，佢喺金鐘太古廣場附近被襲擊，需要送院縫四針。

### 主張飲用雙氧水爭議

1996年，香港基督教錫安教會因為領袖梁日華主張飲用雙氧水能醫百病，包括癌症同愛滋，令當時香港社會同醫學界嘩然，亞視節目《今日睇真D》亦有討論事件，而袁大明就喺節目受訪表態聲援梁日華。

著作
--

* 《醫療風暴》1991年卓思出版社出版，同周兆祥合著
* 《洗腸風雲》
* 《勇闖健康新境界》
* 《自然療法知多Ｄ》

參考
--

1. 1 2 3  〈南亞煞鬧市點相扑頭 醫師血濺金鐘縫4針〉. 《on.cc東網》 (香港中文). 2016-02-02. 喺2022-06-16搵到.
2. 1 2 3 4 5  〈袁醫生個人簡介 - 香港更好大行動〉. *betterhongkong.com*. 喺2022-06-16搵到.
3. ↑  〈袁醫生為何參加立法會選舉？〉. 《Sourcewadio.com 源網台》. 喺2022-06-16搵到.
4. 1 2  〈袁大明因國籍問題未獲參選香港立法會資格 - 維基新聞，自由的新聞源〉. *zh.wikinews.org* (中文). 喺2022-06-16搵到.
5. ↑  〈七一遊行後記 (08) | 阿丙〉. 《獨立媒體》. 2008-07-04. 喺2022-06-16搵到.
6. ↑  〈普選呢？ - 香港更好大行動〉. *betterhongkong.com*. 喺2022-06-16搵到.
7. ↑  《今日睇真的雙氧水事件》 (英國英文), 喺2022-06-16搵到
8. ↑  健 康 品 店 竟 售 「 食 用 雙 氧 水 」 互聯網檔案館嘅歸檔，歸檔日期2019年7月27號，. 星 島 日 報
9. ↑  袁大明 (1991). 《醫療風暴: 袁大明, 周兆祥對談》 (中文). 卓思出版社.
地震之後嘅橫濱市區
地震之後嘅淺草凌雲閣
**關東大地震**係一場喺大正12年（1923年）日本時間9月1號上晝11:58分發生喺日本關東平原嘅地震災害，黎克特制7.9級，震央喺神奈川縣相模灣嘅伊豆大島。呢次地震摧毀咗東京同埋附近嘅港口橫濱、周圍嘅千葉縣、神奈川縣同埋靜岡縣，喺成個關東地區造成廣泛破壞。

傷亡
--

* 死亡人數、失蹤人數：約14萬2千8百人（官方統計死亡者約105,000人）
* 避難人數：最少1900萬人以上
* 冧咗嘅樓：約128,266棟
* 畀火燒咗嘅樓：約447,128棟

因為關東大地震發生喺中午，當時好多人咁啱開咗火煮飯，搞到好多地方都發生大火，增加死傷人數。喺地震發生嘅時候，日本北部能登半島附近沿海嘅颱風所帶嚟嘅強風，令到大火好快咁蔓延。好多人因為佢哋嘅腳棘住喺熔咗嘅瀝青路入面而遇難。而最大嘅單一傷亡災難就係發生喺陸軍本所被服廠跡地（依家嘅橫網町公園），當時大約38,000人湧咗入去東京市中心呢個空曠嘅空地，被後嚟引起嘅火災暴風燒死。地震搞到好多地下水管斷裂，令到救火工作相當困難，大火要到9月3號朝早先救熄。

地震後嘅動亂
------

大地震引起好多民眾恐慌同混亂，搞到傳出好多謠言。有人話喺日本嘅朝鮮族利用災難嚟獲利，犯咗縱火同埋搶劫案，重收埋炸彈，於是好多市民覺得嬲。喺地震發生之後，喺東京同橫濱大約有6,600個韓國人畀人大規模屠殺。亦有一啲人又畀人當係韓國人，例如中國人、沖繩人同埋一啲講區域性方言嘅日本人，佢哋都遭受同樣嘅命運。大約有700個華人，其中大部分嚟自溫州畀人殺咗。溫州後來喺1993年起咗一座紀念碑紀念呢次屠殺。

362個日本人最後畀人告謀殺、蓄意謀殺、誤殺同埋襲擊。但係大多數人都畀人放咗，甚至嗰啲已經畀人送咗去監獄嘅人後來都因為昭和天皇結婚紀念受到赦免畀人放返。相反嘅係，喺呢段期間分別有兩個韓國人畀人告謀殺、三個韓國人畀人告縱火同埋六個韓國人畀人告搶劫。

地震後加速戰爭
-------

呢次大地震加速咗日本軍國主義喺國內嘅漫延，日本政府為咗擴大版圖，遷移人民，避開天然災害嘅威脅，加速用軍事手段打第二啲國。最終喺十幾年之後嘅第二次世界大戰做咗軸心國之一，喺東亞地區建立咗大東亞共榮圈。
**廣州市第26中學**（粵拼：gwong2 zau1 si5 dai6 jaa6 luk6 zung1 hok6／gwong2 zau1 si5 dai6 ji6 sap6 luk6 zung1 hok6），廣州街坊口頭上叫**廣州廿六中**gwong2 zau1 jaa6 luk6 zung1，係中國廣東省廣州市嘅一間全日制中學，喺1955年由海珠區人民政府負責開辦，位置喺海珠區小港路119號。喺1985~2002年嗌過**廣州市城市職業高級中學**gwong2 zau1 si5 sing4 si5 zik1 jip6 gou1 kap1 zung1 hok6。

學校標記
----

廣州市第26中學嘅正門
### 校徽

呢間學校嘅校徽方面，上面係5粒從大到細嘅五角星，排成條好似凸出嚟嘅曲線噉。而下面就係綠底白邊有陰影嘅「26」呢個數字出嚟，其中呢兩個數字入面有兩隻手掌喺埋度，好似對翼噉。而呢個會徽有以下呢啲嘢噉解：

* 上面嘅5粒從大到細嘅五角星：學校培養學生嘅5個方面——德、智、體、美、勞。
* 成個標誌——26中喺唔停噉發展嘅同時，學生喺度唔停噉進步。

### 雕塑

而雕塑同校徽就完全唔同。佢係用咗一個向左傾斜得好犀利嘅紅色小寫字母「z」同一個向右傾斜得咗小小嘅紅色小寫字母「b」字組成，嗰度重有條幼嘅字跡條響度。下面有寫住「構築未來」（簡化字：构筑未来）呢四個用華文行楷整出嚟嘅鑲金字。而呢嚿雕塑喺1995年整咗出嚟。佢有以下呢啲嘢噉解：

* 教人好似間建築噉，知識都係一樣。
* 26中喺1985—2002年辦過廣州市城市職業高級中學。所以26中同城建職中喺一定程度入面同佢有關。

校服色
---

廣州市第廿六中學嘅校服
呢間學校嘅主要校服顏色係　　呢種，重有少量　同埋　　相間嘅花斑邊響度。

入面有乜嘢
-----

呢間學校入面有4000幾㎡嘅運動場區，整咗籃球場、排球場、羽毛球場、乒乓波場。重整咗6間理化生實驗室同探究室同埋綜合電教室、視聽功能電腦室、多媒體網路電腦室、美術室、音樂室、舞蹈室、歷史室、科技活動室、衛生室、團隊室、展覽室、綜合檔案室、心理輔導室、學生閱覽室等各1間；重整咗1間生物園同1間地理園喺度；而學校入面重整埋校園網，入面有278台電腦，冚唪唥嘅課室同學科專用課室都有電腦教學平台；而圖書室入面㔷埋咗37125本書同埋150種唔同嘅報刊、重㔷埋498種教材參攷書同教科工具書。

學校攞過嘅獎
------

呢間學校攞過以下呢啲獎：

* 廣州市一級學校
* 廣州市綠色學校
* 廣州市學校民主管理三星單位
* 廣東省級檔案單位
* 中華人民共和國國家定點考場

附近嘅交通
-----

廣州地鐵：

2號綫：市二宮站
巴士：

江南大道北站、市二宮地鐵站、海珠橋腳站
唔好同**廣州市真光中學**搞亂。

各個校區嘅位置中學部小學部
 **廣州市真光學校**（粵拼：gwong2 zau1 si5 zan1 gwong1 hok6 haau6）
，之前嗌過**長堤真光中學**coeng4 tai4 zan1 gwong1 zung1 hok6、**廣州市第九中學**gwong2 zau1 si5 dai6 gau2 zung1 hok6同**長堤中學**coeng4 tai4 zung1 hok6），係中國廣東廣州嘅中小學配套學校，1953年成立，有兩個校區，位置都喺越秀區入面。

佢係真光中學屬下嘅一間分校。

兩個校區
----

* 中學部：長堤大馬路348號（愛羣大酒店附近，威力斯酒店正對面）。
* 小學部：一德路419號（近天成路口東南角）

校服色
---

|  |
| --- |
| 長堤真光中學嘅校服 |
|  |  |  |

短袖：

衫：　，袖口同領有　
褲：　，右邊褲腳有一堆帶**Changdi Truelight**嘅字樣。
長袖：

衫：　，兩邊帶有　　相間嘅邊，左右對稱。
褲：純　
風褸：　　　，左右唔對稱。

史
-

睇埋：廣州市真光中學
### 晚清時期

大清政府喺第二次鴉片戰爭後正式開辦新式學堂。1868年，那夏理嚟咗廣州傳基督教，1872年喺珠江邊最發達、十三行最西邊嘅沙基金利埠（今日嘅六二三路）搞真光書院，但1878年因火燭而燒冧，學校逼住搬到十三行東邊嘅仁濟路。學校搬到仁濟路後，由於隔籬係豫章書院同潮州會館，所以真光出現中西式嘅教學交匯特色。

### 中華民國時期

1912年，真光書院改名做真光女子中學，但學校喺1930年畀中國人收返，重分別喺白鶴洞培真路（真光女子中學）同仁濟路（私立真光女子初級中學）搞咗間學校。同年5月喺潮州八邑會館，廣東省同鄉會集體歡迎孫中山發表革命演講。1924年7月5號，中共地下黨喺學校嘅豫章書院搞咗指揮部領導沙面3000位洋務工人搞反帝大罷工。

1937年7月7號，由於抗日戰爭爆發，部分真光嘅學校搬到香港一帶繼續辦。由於1938年廣州淪陷，仁濟路嗰邊嘅真光開咗初中部，校名重一度改名做**真中中學**。

### 中華人民共和國時期

長堤真光中學正門（2014年7月4號）。而家大門上邊嗰啲字同大門嚿校徽都喺2017年10月19號一齊拆咗。
1953年，由於中國唔畀有私人機構嘅關係，加上出現學校整合大高潮，所以私立新潮中學同真中中學合併咗，變成長堤中學，第二年秋天改咗**廣州市第九中學**。

直到2000年，學校正式改返之前嗌嘅「長堤真光中學」。2003年5月，學校升級為越秀區一級學校。2006年4月正式升為廣州市一級學校。

2017年1月7號，越秀區教育局為咗整合越秀區當地嘅教育資源，將隔籬嘅真光小學合併埋，初步改名做「越秀區真光實驗學校」。喺同年9月22號正式同隔籬嘅真光小學合併咗兼改名做**廣州市真光學校**兼喺同年11月11號揭牌。

辦學規模
----

呢間學校有30個教學班，入面有先進嘅電教設備同閉路電視系統，冚唪唥嘅課室都有電視聯網。喺2001年，學校又整咗電腦校園網路工程，入面有200幾個信息點，重實現咗教學同辦公電腦化。入面重有2間一共有120台機嘅電腦課室；2間多媒體綜合課室同1間老師嘅電子備課室。重有整咗電子教學平台嘅理、化、生實驗室同語言實驗室等。

附近嘅交通
-----

* 巴士：
愛群大廈站、長堤大馬路站、沿江西路站
* 廣州地鐵
6號綫：一德路站

攷
-

1. ↑  〈最新：长堤真光中学和真光小学，合并成为广州市真光学校〉. 《北辰资讯》. 2017-09-22.`{{cite news}}`: CS1 maint: url-status (link)
2. ↑  〈广州市真光学校昨日揭牌〉. 《求学指南》. 2017-11-12. 原著喺2020-09-08歸檔. 喺2017-12-13搵到.
夏茅汽車客運站
 **夏茅汽車客運站**（粵拼：haa6 maau4 hei3 ce1 haak3 wan6 zaam6）
，又叫**夏茅汽車站**haa6 maau4 hei3 ce1 zaam6或**夏茅客運站**haa6 maau4 haak3 wan6 zaam6，係中國廣東省廣州市嘅一個客運站，喺白雲區廣花公路嘅夏茅村入面，夏茅大道口嗰頭，呢個站係中國國家交通部及廣東省人民政府批准實施廣州公路主樞紐總體佈局工程入面嘅其中一個汽車客運站。

史
-

呢個客運站喺2001年起好重開始搞簡易營運，一直到2005年9月1號按返國家一級站嘅標準嚟重新起過，一直到2006年1月18號起好嗮重開放埋。2007年重通過咗國家一級站場嘅評估。

面積
--

總面積係62872平方米，建築面積係2576平方米。大型客車發車位有1,280平方米，而停車場有35,000平方米。

主要經營
----

呢個車站嘅主要經營係去廣東省嘅東莞、澳門、順德、深圳、揭東、潮陽、雲浮、平遠、興寧、信宜、化州、廉江；同埋去湖南嘅永州、邵陽、衡陽、益陽；湖北嘅恩施、天門、荊門；河南嘅鄲城、鄭州、洛陽、周口；江西嘅上猶；四川嘅南充、西充、儀隴、南部、瀘州；重有重慶；安徽嘅東至、太和、亳州；貴州、浙江、廣西、福建 嘅平和、永定等。附近有12條巴士路線經過呢度附近。

附近嘅交通
-----

* 巴士：夏茅客運站

攞過嘅獎
----

呢個站攞過以下呢啲獎：

* 2005年廣州市道路旅客春運先進單位
* 2006年廣州地區道路春運工作先進單位

出面網頁
----

* 夏茅汽車站

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
陳景輝
**陳景輝**（**CHAN King-fai**，1982年3月7號—）參加文化保育同社會運動，因為反高鐵而為人所識，參加各類社會運動，參選過2003年區議會選舉，2007年7月27號發起皇后碼頭絕食行動，參與過本土行動、獨立媒體。

**陳景輝**喺香港嘅電視電台做嘉賓，亦喺明報、信報、都市日報、蘋果日報、經濟日報發表文章。

陳景輝同朱凱迪係志同道合，熱衷寫嘢，不時係網上同大眾媒體發表文章，剖析民主、社會運動、本土同世代等概念嘅意涵。

不過近年佢已轉咗去建制派，喺《十年》攞到第35屆香港電影金像獎前鬧嗰套電影「失去想像力」，喺出咗賽果之後，喺網上堅持呢個睇法：「香港嘅衰落就係政治決定一切。依家嘅政治好似失去咗美學、思想、深度、想像力等所有實際內容。《十年》攞獎，除咗表態之外咩都冇。」

相關嘅人
----

* 朱凱迪
* 梁文道

參考
--

1. ↑  〈自學陳景輝 (明報) 2008年11月16日 星期日〉. 原著喺2010年6月26日歸檔. 喺2010年2月26日搵到.
2. ↑  皇后碼頭絕食
3. ↑  香港電台香港家書「八十後」
4. ↑  〈嶺南大學 - 文化研究專訪〉. 原著喺2010年6月4號歸檔. 喺2010年2月26號搵到.
5. ↑  〈《十年》奪金像獎最佳電影網上叫好 林建岳陳景輝批賽果〉. 《本土新聞》. 2016-04-04. 原著喺2020-03-28歸檔. 喺2016-04-04搵到.
2019年嘅蘇萊曼尼
**卡西姆·蘇萊曼尼**（1957年3月11號—2020年1月3號）係一位伊朗軍官，係伊斯蘭革命衛隊聖城旅嘅指揮官。佢係伊朗最負盛名嘅人物之一，因履行到對國家嘅模範職責而獲授伊朗最高軍事榮譽：蘇發鉿（Zolfaghar）勳章。佢亦都係伊朗最受歡迎嘅人物之一，俾人睇作係「伊朗敵人嘅無私英雄」，係伊朗民眾心目中嘅「紅心指揮官」。

履歷
--

2000 年，蘇萊曼尼將軍得到伊斯蘭革命最高領袖任命爲聖城軍指揮官。喺佢嘅指導下，聖城軍幫巴勒斯坦加強鬥爭嚟抵抗猶太復國主義嘅佔領。

隨住原教旨主義恐怖組織伊拉克同黎凡特伊斯蘭國（ISIS）出現並佔領咗伊拉克同敘利亞嘅大片領土，伊拉克政府正式要求各國包括美國緊急幫手；不過，伊朗最近伊拉克，所以係伊朗首先提供援助。伊朗政府指名卡西姆·蘇萊曼尼將軍去帶兵擊退伊斯蘭國恐怖分子。

俾美國襲擊身亡
-------

喺2020年1月3日，蘇萊曼尼喺美國總統當勞侵命令嘅空襲着暗殺。根據聯合國憲章第五十一條，對任何人使用武力係非法嘅，除開兩種情況：一係有聯合國安理會授權，一係自衛。不過美國嘅襲擊冇得到聯合國安理會授權，亦唔係自衛行為，呢次襲擊着認為係違反咗國際法。

伊拉克議員話呢次空襲係「公然侵犯伊拉克主權」，並通過咗一項法案，要求美軍撤離本國。伊拉克總理仲表示，美國違反咗兩國之間嘅協議。

根據國際法，美國呢次襲擊應當作係謀殺，亦都係戰爭行為嘅一個例子；襲擊作為聖城軍首領嘅國家將軍已構成對伊朗主權嘅侵犯。

聯合國法外處決、即決處決或任意處決問題特別報告員艾格尼絲·卡拉馬德（Agnes Callamard）喺 2020 年 7 月 6 日嘅報告裡頭指出，「鑑於美國迄今提供嘅證據，針對蘇萊曼尼將軍嘅目標以及造成隨行人員嘅死亡，構成任意殺戮；根據國際人權法（IHRL），美國應對此負責。」

攷
-

1. 
2. 
3. 
4. 
5. http://echoofislam.itfjournals.com/?\_action=article&issue=521&\_is=276
6. 
7.
呢篇文講廣東嘅八和會館。搵緊其他城市嘅八和會館嘅話，請睇〈**八和會館**〉。
喺廣州西關恩寧路嘅廣東八和會館
喺恩寧路永慶二巷嘅鑾輿堂
**廣東八和會館**（粵拼：gwong2 dung1 baat3 wo4 wui6 gun2）係中國廣東省廣州市嘅一間會館，喺荔灣區恩寧路177號。呢間嘢喺1889年起好。佢係廣東粵劇界入面比較出名嘅會館，重係八和會館嘅原址。

名
-

呢間會館嘅「八和」兩個字係「和翕八方」噉解。

史
-

喺清光緒十年（1884年），粵劇藝人鄺殿卿一齊摟埋啲粵劇同行嘅人喺光緒十五年（1889年），到咗廣州黃沙海亭街（而家係西城都薈廣場一帶）霸咗六十幾井（1000幾㎡）地嚟搞間八和會館，重係繼瓊花會館、吉慶公所之後嘅第三間粵劇藝人行會組織。喺開館無耐，間嘢實行行長制，其中第一任行長係鄺殿卿。而會館將藝人按行當同班入面嘅職務嚟分成帶「和」字嘅8個堂口：

* 永和堂：小武
* 兆和堂：小生、正生、總生，公腳。
* 福和堂：旦行
* 慶和堂：淨行
* 新和堂：醜行
* 德和堂：五軍虎
* 普和堂：棚面
* 慎和堂：睺住戲班經營業務嘅人

呢8個堂都有宿舍，用嚟安置失咗業嘅藝人同每年散咗班之後，返唔到屋企嘅藝人。會館重整埋養老院、安息所等機構，重開辦埋八和子弟小學、八和粵劇養成所等學校同埋科班。由於佢成日同藝人搞團結、福利同協調戲班之間嘅關係，所以點解佢都搞過積極嘅嘢。到咗民國時期先後改名做八和公會、八和劇員總工會、八和粵劇協進會。但係抗日戰爭爆發咗之後無耐俾蘿蔔頭炸沉咗。但喺廣州淪陷期間租咗南華中路嘅一間屋搞會務直到日本仔投咗降為止。後嚟間嘢搬返嚟和平中路就改名做「八和粵劇職業工會」，後嚟搬返到恩寧路又改名做「八和粵劇職工大會」。喺國共內戰時期，廣州嘅社會局、警察局、機器工會都有勢力加入「八和」，重要求粵劇戲班嘅燈光、佈景部門啲人改屬機器工會，搞到八和嘅會七國咁亂。從八和會館開始成立一直到中華人民共和國成立之前，做粵劇嗰行嘅藝人一定要入會，凡係冇會嘅人都唔畀搭班做戲（女藝人喺1924年之後先至可以入會；而下四府班就冇份）。中華人民共和國成立咗之後無耐，由於嗰時唔畀有私企，搞到原屬「八和」嘅機構都冇嗮，喺廣州地區搞粵劇啲人要參加廣州市總工會所屬廣州市粵劇曲藝工人臨時代表會，後嚟先至轉入文教工會，直到1980年代恢復返「八和」機構為止。喺1985年，廣東粵劇八和聯誼會正式成立，而「八和會館」嘅名正式重新用返。

1999年10月，廣東八和會館向廣州市民政局辦咗社會團體登記證書，改名做「廣東省八和聯誼會」，會址重喺而家嘅廣州市荔灣區恩甯路177號，而產權畀咗廣州市文化工會。入面有900幾位粵劇藝人，屬下有「廣東八和粵劇團」。到咗2003年初，八和會館先至喺廣東省人民政府嘅支持而恢復返原名。

有關嘅書
----

* 《广州市文物普查汇编·荔湾区卷》，广州出版社，2006年11月版，ISBN 7-80731-287-4

攷
-

* 广东八和会馆 中国粤剧网
* 广东粤剧与粤剧八和会馆 荔湾区地情网
書展裏面嘅陳易希
陳易希（著住灰色羊毛背心嗰位）
**陳易希**，BBS（英文：**Stark Chan Yik Hei**，1989年10月17號—）係香港少年發明家，傳媒叫佢做「明日之星」。中學畢業於新界屯門中華基督教會譚李麗芬紀念中學，曾經被香港科技大學破格取錄。由於佢嘅公開試成績根本唔足以升大學，可能有某啲網民唔抵得，同佢改咗個花名叫「陳十二」，用嚟笑佢會考得十二分。係香港史上最後生嘅銅紫荊星章得主。

簡介
--

2004年，陳易希喺香港新一代文化協會嘅帶領下遠赴美國，憑住佢同佢隊友嘅發明——一個智能家居監察用嘅小型三輪機械車「智能保安機械人」，得到第55屆美國英特爾國際科學與工程大獎賽物理學二等獎。根據慣例，每個獲得二等獎或以上嘅人都會得到一粒以佢命名嘅小行星。所以喺2005年，美國麻省理工大學林肯實驗室特登將一粒編號係20780嘅小行星以佢個名命名，成為咁多位獲命名小行星嘅香港人中年紀最細嘅一位；此外，香港嘅傳媒叫佢做「明日之星」。

2005年12月30號，佢得到香港電台第二台早晨節目「晨光第一線」2005年風雲少年嘅殊榮。另外喺香港年報《香港2005》之中，陳易希被稱讚為香港學生嘅典範。

由於佢喺香港青少年科學界嘅成就，所以得到美國加州大學洛杉磯分校嘅邀請，喺2006年暑假期間去佢哋嗰度接受為期兩個月嘅科學課程，同年8月19號完成返香港。此外，佢亦得到香港發明家陳克敏嘅邀請加入新世紀科技做程式開發員。

2006年5月26號，佢被香港科技大學破格收咗，讀電子及計算機工程學士課程，中五畢業後可以唔使讀兩年中學預科課程而直接入大學（之但係，佢要讀完一年大學先修班先至可以讀大學一年級），佢亦係科大創校十五年嚟，首次錄取嘅中五畢業生。不過噉樣做引起咗社會各界嘅爭議，因為科大決定破格收陳易希嗰陣，會考重有一科英文會話未考；而因為香港科技大學收咗佢，佢亦決定放棄應考英文口試，令自己英文科肥佬。同年7月，陳易希喺香港書展發表佢自傳嘅新書名為《摘星少年陳易希》，嗰本書喺最佳銷售榜佔咗一席位。

2006年10月，陳易希嘅一款「協盲產品」智能杯由肯雅奧運金牌失明跑手尹約基首先試用。尹約基話件嘢令佢覺得好興奮同神奇，而且重希望所有盲人都可以受惠。但有網民指嗰件嘢抄襲內地專利產品「盲人水杯」。《東方日報》喺10月13號引述網上討論區嘅留言，指嗰件嘢無論喺設計意念或者製作方面，都同大陸嘅龍口科技局專利產品「盲人水杯」一模一樣。兩件嘢都係靠接通杯內電路至杯底嘅發聲裝置，話畀使用者知個杯已經斟滿水；有網民重話智能杯同出年（2007年）中學會考電子與電學設計作業其中一份功課，水粒檢知器設計相同。陳易希雖就話無參考過嗰件內地發明，但好明顯一般中五生都做得到嘞。

會考嘅表現
-----

2006年8月9號，香港中學會考放榜。但陳易希當時唔喺香港，無話個成績畀人知。後來，網上啲人吹水，話陳易希會考得三分，重幫佢改咗「三分王」呢個花名。

直到8月21號，陳易希喺一個公開活動證實自己會考有12分（用最好嗰六科嚟計），肥咗中文同英文（課程甲），電腦與資訊科技科E，數學D，化學D，物理C，圖像傳意B。喺香港，要升中六，中英文一定要合格，所以正常嚟講，陳易希根本無可能升中六，但科大都係堅持收佢，令外間議論紛紛。科大校長朱經武就話收佢係因為佢喺科技創新方面嘅表現，重會為佢提供特別輔導，等佢可以適應大學生活。、

積極參政
----

2011年1月，陳易希加入新民黨，2015年，佢亦加入政賢力量，並成為政賢力量顧問團成員之一。

出面網頁
----

* 〈港學生名揚星際　發明機械人　小行星命名〉，香港《成報》，2005年11月2號
* 〈SIM卡代身份證　有提款八達通功能　少年發明家鑽研智能手機〉，香港《太陽報》，2004年9月27號
* 〈国際学生科学技術博で２等賞。小惑星に僕の名前。‎〉，日本《讀賣新聞》兒童版，2006年2月7號
* 〈陳易希中五畢業入大學〉，香港《明報》，2006年5月26號
* 〈陳易希會考得3分？〉，香港《東方日報》，2006年8月16號
* 〈陳易希會考僅得12分〉，香港《明報》，2006年8月21號
* 〈請祝福「摘星少年」〉，香港《蘋果日報》A30頁論壇版，2006年8月25號
喺廣州都城隍廟嘅廣府廟會會場
**廣府廟會**（粵拼：gwong2 fu2 miu6 wui2）係由中國]廣東廣州政府發起嘅廟會，亦係新春時節嘅嘉年華。同本土傳統**神誕墟市**唔同嘅係，個會結合本地同北方元素。廣州市越秀區政府，借亞運修復廣州都城隍廟後，喺二〇一一年元宵節，開始攞城隍廟做主會場搞「廟會」。會期喺農曆正月十五到正月廿一，入面有木偶薈萃、中華絕活、武林大會，同埋元宵燈會等，總共十個主題活動，重包埋祈福、民俗、美食、商貿同休閒嘅文化等好多嘢。當局整嘅新廟會，係溝埋廣府傳統嘅大中華化民俗文化特色嘅活動，嚟加大新式廣府文化嘅凝聚力同影響力，向遊客同市民宣傳展示啲唔同嘅廣府文化。之不過，廣府廟會，並唔係傳統嘅本土廣府文化、民系、廣府話（粵語）嘅組成，而呢個廣府同河北省嘅廣府城、廣府古城完全唔拉更嘅。

緣起
--

越秀區文廣新局局長王衛國話，2010年12月渠啱坐呢個位，就收到柯打去度橋整「廣府廟會」，就同陳曉丹、何願飛等人去五仙觀度開神仙會度橋，由此開咗頭炮。而越秀區常委、宣傳部長陳曉丹話，喺2009年越秀區搞過個廣府文化嘉年華活動，見啲市民幾中意下，就決定照埋北方廟會嘅形式整出個文商旅相融合嘅活動平臺。王衛國話，活動嘅常態目標第一係畀啲市民節日狂歡，第二係做廣府文化嘅盛宴，第三係整成文化、商業、旅遊融合嘅新咭片。

本土化問題
-----

廣州本來就冇廟會，喺廣州類似於廟會嘅係**誕****。**廣東嘅傳統**誕會**係夾埋**神誕**同埋**賽會**（或**出會**）嘅，所以嗌誕會。傳統誕會照會期係分成**有誕冇會**（如新橋天后誕）、**誕期出會**（如鍾村康公出會）同**非誕期出會**（如十鄉會）等三種。

廣府廟會嘅開放係一種北方廟會嘅植入。復修咗廣州都城隍廟就畀咗植入一個契機。不過中山大學中文系教授葉春生話，雖然「元宵逛廟會」唔係嶺南傳統，但越秀區舉辦廣府廟會，可以當係展示文化嘅平臺，方便聚人氣。學者朱光文就話應培育返**廣府誕會**，保障返南粵民間信仰同迎神賽會嘅話語體系係按照傳統來延續落去。

出面網頁
----

* 廣府廟會嘅官方網站

參考
--

1. ↑  广府庙会五岁了　明年还要"搞搞新意思" 互聯網檔案館嘅歸檔，歸檔日期2018年2月28號，. 2015-03-13 新快報 鄧毅富、朱海靖
2. 1 2  广府庙会"粤"精彩 互聯網檔案館嘅歸檔，歸檔日期2018-02-28. 2017年12月07號 中新網廣東
3. 1 2  朱光文 (2017-10-25). 〈弘揚廣府特色誕會民俗文化〉. 中國社會科學網. 原著喺2018-02-17歸檔.
4. ↑  新快報 (2013-02-05). 〈行廣州最老花街 逛新式廣府廟會〉. 原著喺2018-02-17歸檔.
**專業動力**（**Professional Power**）係香港智庫組織，2010年創辦，立場定位係中間偏建制派。

召集人係西貢區議會議員方國珊，成員多數係西貢區地區人士，包括區議員陳繼偉、張展鵬同張美雄。

2021年第7屆香港立法會選舉，專業動力派出林素蔚參選新界東南選區，喺呢屆投票氣氛低迷（泛民主派全面杯葛）之下，結果以38214票當選。

政治立場
----

專業動力官方自居「民生派」，外間就多數定義佢哋係中間派或者中間偏建制派。

黨內靈魂人物方國珊同最早期加入嘅陳繼偉都有親中陣營背景（方係前自由黨成員，陳係獨立親中派），不過，方國珊又試過參加由泛民主派組織嘅七一大遊行。

2019年香港修例風波期間，專業動力反對逃犯條例修訂草案，力撐一次移交陳同佳，亦都曾經譴責元朗襲擊事件。

喺選舉方面，佢哋好多時都有中方「祝福」，好似區議會選舉，部份專業動力候選人嘅名就多次出現喺親中社團嘅「推薦名單」當中，但當記者問到佢哋係咪有親中派支持嗰陣，佢哋通常都否認，同佢哋保持距離。選委會方面亦都係咁，喺區議會或者地區代表界別入面，專業動力嘅成員往往獲保證撞到一席。

第7屆香港立法會選舉方面，西貢區所屬嘅新界東南選區，傳統親中陣營淨係派一個人出選，被視為「讓路」畀專業動力嘅人，果然成員林素蔚（聖雅各福群會林姑娘）喺新界東南贏到第二席。

2022年，張展鵬、張美雄、陳繼偉另起爐灶，搞咗一個智庫同埋地區組織民生圓桌，專業動力嘅區議員得番方國珊一個。

出面網頁
----

* 專業動力官方facebook網站

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
維基辭典有佢嘅解釋：
**媒**

 搵緊第二樣意思嘅話，請睇〈**媒 (搞清楚)**〉。
**媒**，又叫做**媒人**，為兩家說親嘅人，撮合婚姻。如說文寫，「媒。謀也，謀合二姓。」又鄭玄箋，「媒者，能通二姓之言，定人室家之道。」古時若要兩家結親，就要有媒，幫兩家做中間人，定好親事。如此亦衍生出媒介之意。

舊時女人做媒，叫做**媒婆**、**媒人婆**，而媒人嘅工作就稱為**做媒**。古有三姑六婆，媒婆都係其中之一。媒亦有**冰人**之名，出自晉書索紞傳，令狐夢見冰下之人作媒。古時認為冰未解之際，陰陽交替之時，咁就啱婚姻。

遠古唔使媒，知母不知父，條村要多人力，到時到候自然野合。後尾世間事，越來越複雜，要有禮法。男女分隔，就有明媒正娶依回事，必須要有媒，為兩家說親，咁先合禮數。若然成婚，媒人可以收到報酬，叫做媒人利市。若然有無可奈何之因，仍有天地為媒，拜神為媒嘅做法。

要有媒之原因，出於結婚為兩家大事，並非純粹男女情投意合。後生男女，入世未深，未必要諗到咁遠。男女婚後唔夾，搞到兩家不和，又或者兩家唔夾，搞到夫妻都唔好過。做媒責任重大，要清楚兩家，俗語謂「查家宅」，就係咁道理。

如此亦非單單華夏而言，就如舊時西方猶太人，篤信宗教，男女唔會無故見面，見面就為結婚。若有家有意，就搵人做媒，查好晒男女同家底。媒人甚至有專職，要收錢嘅。

自由拍拖興起之後，媒人唔再係婚姻嘅必備一環，離婚亦唔難。不過依然有人未能得偶，怕醜又好，事業太忙又好，周圍無啱嘅人又好，如此種種，就有生意如婚姻介紹所，速配相睇，以求撮合單身人士，都可謂叫媒。

方法
--

一般而言，媒本身並非職業，能為兩家謀合，只要熟悉兩家就可以，講通就可以。

古時西方各鄉各村，教堂為眾家之媒，無論天主教，定猶太教，身負神職，熟悉地方各人，可以撮合婚姻。或者會安排一啲聚會做機緣，以助撮合。

撮合至棹忌拉錯紅綫，雙方唔夾。如此，想婚姻美滿，古時會問於神明，問於天，尤其古時男女少見面，夾唔夾就要睇命理。唐人來講，多以時辰八字。西洋如猶太、印度亦會用占星術。咁就要靠熟悉依門嘅人。

現今睇夾唔夾，西方有利用新技術如遺傳基因，又或者性學，咁亦要有顧問專家。

生意
--

今下媒人，為一門大生意。由婚姻介紹所，到配對網站都有。

神祇
--

唐人亦有唔少神祇，同媒有關，人拜神謀求撮合。如女媧，為婚姻神祇。如月下老人，傳說會拉紅綫，暗中定下姻緣。

顧忌
--

撮合婚姻唔係易事，若然婚姻不合，誤人一生，於心有愧，招來怨恨。所以有謂，「唔做中，唔做保，唔做媒人三代好。」中間人、擔保人、媒人，責任大，會惹上麻煩，都係難做。

| * 睇
* 傾
* 改
三姑六婆 |
| --- |
| 三姑 | 
* 尼姑
* 道姑
* 卦姑

 |
| 六婆 | 
* 牙婆
* 媒婆
* 師婆
* 虔婆
* 藥婆
* 穩婆

 |
**婚禮**係一種法律公證儀式或宗教儀式，用來慶祝一段婚姻嘅開始，代表結婚。 

喺大部分文化裏面，通常都會發展出一啲結婚上嘅傳統同習俗，其中有好多喺現今社會中已經冇咗佢原始所象徵嘅意義。比如話，喺中國傳統婚禮，女方家長要喺迎娶新娘嘅禮車後方潑出一碗清水，象徵嫁出去嘅女已經係屬於另外一個家庭嘅成員，就好似潑出去嘅水咁唔返嚟。喺講求性別平等嘅現代社會中，呢層意義已經減少咗好多。

歷史
--

### 中式婚禮嘅歷史

中國古代稱婚禮為**昏禮**，多數喺黃昏舉行。歷朝歷代婚禮嘅內容都有所變化，主要有三書六禮。 
現代中國嘅婚禮結合咗中國傳統以及受西方影響嘅元素。公民結婚儀式實際上只係去地方政府進行結婚登記，並冇太多嘅程序，但喜酒就會搞大佢。現代中國婚禮好重要嘅一環就係影婚紗相。 

### 西式婚禮嘅歷史

喺西方嘅結婚習俗中，新娘會着白色禮服，象徵維多利亞時代中嘅「純潔」（由於大眾同媒體嘅誤導，白色禮服被誤以為係象徵了「貞操」，但事實上代表貞操嘅係頭紗）。因此喺呢種「白色婚禮」傳統中，寡婦或離過婚嘅女性被認為唔應該喺佢再婚嘅婚禮上着白色婚紗。 

西方嘅婚宴通常係喺結婚儀式之後舉行，婚宴會有一個大型嘅結婚蛋糕。西方結婚傳統包括向新人敬酒、新人會第一對下去跳舞、以及切結婚蛋糕。新娘會向在場所有重未結婚嘅女性掟出手中嘅花球，而接到花球嘅女性被認為會係下一個結婚嘅人。為公平起見，後來發展出新郎將新娘嘅襪帶（garter）掟向未結婚嘅男性，而接到嘅男性會被認為會係下一個結婚嘅人。 

某啲國家亦都有同性戀婚禮。 

### 台灣婚禮嘅歷史

加拿大籍馬偕牧師喺1871年底到台灣傳教，喺佢嘅《臺灣六記》一書提及，1873年3月2號佢喺台北縣五股設立嘅教會，舉行台灣史上第一次嘅基督教式結婚典禮，陳鄭聯姻（陳男25歲；鄭女17歲），新娘坐嘅轎，後面跟住25個咕喱，沿路燃放鞭炮，馬偕就做證婚人。1895年台灣進入日本統治時代，日本殖民政府為推動現代化，將西式婚禮冠上「文明婚禮」，藉以改變民眾所熟知嘅傳統迎親嫁娶習俗。 

據1915年1月1號《台灣日日新報》報導，台北嘅廖坎同埋陳阿娟結婚除去舊禮，一齊坐自動車（轎車），由於1912年至有第一架汽車進口台灣，廖坎夫婦係目前資料中，最早做轎車嘅新人。同一日，翁俊明醫師嘅婚禮喺台南舉行，司儀係連雅堂。自此，台灣政商界望族嘅結婚多數都跟呢一套。而一般婚宴則就隨婚禮結束豋場，民眾多以「辦桌」或去大酒樓餐廳搞喜宴，台北市著名嘅餐廳有「**江山樓**」（而家延平北路二段，吳江山創辦）、「**蓬萊閣**」（圓環邊，陳水田創辦），醫師杜聰明就揀咗喺江山樓宴客，據統計蓬萊閣光喺1935年就有超過250對新人預定喜宴。而西式餐宴就選擇在喺**鐵路旅館**（而家今新光摩天大樓，可容納150人，全台唯一洋式飯店）搞。

音樂
--

不時喺結婚典禮上播放嘅音樂，好似結婚進行曲等，較出名嘅有： 

* 華格納嘅歌劇《羅恩格林》中嘅《婚禮合唱》，通常係用來做進場嘅音樂，又叫「新娘來了」（Here Comes the Bride）。
* 孟德爾遜為莎士比亞嘅戲劇《仲夏夜之夢》所作嘅插曲《結婚進行曲》，通常係用來做退場嘅音樂。
* 維鐸（Charles-Marie Widor）嘅《第五號交響曲》中嘅《Toccata》，亦用來做退場音樂。

結婚儀式
----

* 中式婚禮
* 香港婚禮
* 美式婚禮
* 德式婚禮
* 日式婚禮
* 俄式婚禮

相關主題
----

* 相關儀式
	+ 三書六禮
	+ 文定
	+ 訂婚戒指
	+ 聘禮
	+ 結婚紀念日
	+ 喜酒（婚宴）
* 結婚嘅形式
	+ 白色婚禮
	+ 中國婚禮
	+ 公證結婚
	+ 集團婚禮
	+ 走婚
	+ 冥婚
* 結婚傳統
	+ 結婚戒指
	+ 結婚證明
	+ 結婚禮物
	+ 結婚誓詞
	+ 結婚音樂
* 服裝
	+ 婚紗
	+ 頭紗
	+ 裙褂
	+ 和服
	+ 蝴蝶結
* 食品
	+ 結婚蛋糕
	+ 嫁女餅
	+ 結婚喜糖
* 參與者
	+ 新娘
	+ 新郎
	+ 伴娘、女儐相
	+ 伴郎、男儐相
	+ 花仔花女
	+ 證婚人
* 其他
	+ 蜜月
	+ 婚紗照
	+ 喜帖
**將進酒**係大唐詩人李白寫嘅詩，類入七言樂府。

背景
--

寫呢首詩嘅時候，李白仕途失意，懷才不遇，轉投酒樂，借詩意言志，唔想做聖賢，只想交朋結友，一醉解千愁。

正文
--

|  |  |  |
| --- | --- | --- |
| 『 | 將進酒 李白

君不見黃河之水天上來，奔流到海不復回？
君不見高堂明鏡悲白髮，朝如青絲暮成雪？

人生得意須盡歡，莫使金樽空對月。
天生我材必有用，千金散盡還復來。
烹羊宰牛且為樂，會須一飲三百杯。

岑夫子，丹邱生，將進酒，君莫停。
與君歌一曲，請君為我傾耳聽。
鐘鼓饌玉不足貴，但願長醉不用醒。

古來聖賢皆寂寞，唯有飲者留其名。
陳王昔時宴平樂，斗酒十千恣歡謔。

主人何為言少錢，徑須沽取對君酌。
五花馬，千金裘，
呼兒將出換美酒，與爾同銷萬古愁。 | 』 |

意思
--

睇唔睇到呀？  

黃河嘅水好似係天上邊倒落嚟，一野衝咗落海返唔到轉頭！  

睇唔睇到呀？  

廳中間嘅鏡照到嘅白頭髮，朝早重黑鼆鼆嘅頭髮挨晚就變咗白雪雪。  

人生在世點都要玩盡佢，千祈唔好畀個酒樽白白咁對住個月光。  

上天畀我嘅才華一定有用，就算啲錢散晒都會返番嚟。  

煮羊煮牛嚟食令大家開心盡興，最緊要飲多啲。  

岑夫子，丹丘生，拎酒飲，唔好停。  

等我為你哋唱首歌，請你哋豎起隻耳聽我唱。  

貴族豪門嘅生活唔駛諗，淨係想爛醉唔想醒番。  

自古以嚟聖賢都冇人理，飲酒飲到爛嘅人先出名。  

陳王曹植想當年喺平樂觀大排宴席，用個斗𢳂酒萬吓萬吓放恣咁玩。  

阿兄台你點解話冇錢呀，直接了當拎啲酒嚟我同你飲咗佢。  

你隻五花靚馬，同值千金嘅皮草，  

叫你個童僕拎去賣咗佢，買啲靚酒返黎，等我同你一齊消解萬古嘅愁緒佢。

評論
--

宋人嚴羽評咁講：「蓋他人作詩用筆想！太白但用胸口一噴即是。」

攷
-

1. ↑  「黑鼆鼆」音hak7mang⁴mang⁴
2. ↑  註：古時後啲人以「三」嚟表示好多嘅意思，所謂「無三不成幾」。
3. ↑  論李白飲酒詩的文化意蘊[*失咗效嘅鏈*]

|  |  |
| --- | --- |
|  | 維基文庫有原文：
**將進酒** |
美景花園門牌。青康路入口
**美景花園**，香港私人屋苑之一，喺青衣細山，夾喺長青邨，同香港專業教育學院青衣分校之間，英文叫**Mayfair Gardens**。美景花園分上下兩段，下層為多層停車場，曾經有幼稚園，個頂係平臺兼商場，商場上面起咗八棟樓，加個泳水池。屋宇由新鴻基地產起，分兩期完成，一期一九八二年完成，二期一九八四年完成，係全青衣至早嘅私人屋苑。原本個則，有多三座，下面有戲院，不過當年太近油庫而無起成，後尾變咗美景遊樂場。

美景花園地址為細山路，條路通出青衣路。居民多數喺青康路條橋出入，皆因多出面有美景花園巴士站、長青邨青槐樓巴士站。細山路得一條巴士綫，停美景花園巴士總站。園內有小巴站出葵芳。

名
-

英文名Gardens為眾數。Mayfair個名，來自英國倫敦有錢人住嘅地方。

期數
--

美景花園分兩期，一期有六、八、十、十一、十二座，二期五、七、九座。原本一、二、三座因油庫問題起唔成。

商場
--

平臺商場
美景花園商場，都喺平臺一層。平臺大多數地方都係露天，然而有瓦遮頭，落雨都可以相通。

商場曾有爭議較大嘅波樓同遊戲機中心，都不敵潮流過去而執笠。

攷
-

* 〈美景花園〉.

座標: 22°20′39″N 114°06′25″E﻿ / ﻿22.3442°N 114.107°E﻿ / 22.3442; 114.107
**斯堪尼亞**（Scania AB；港澳地區以前叫過做**紳佳**、**世冠**）係瑞典一間重型貨車、巴士及引擎製造廠。

史
-

斯堪尼亞喺1900年成立，當時全名係**Maskinfabriks-aktiebolaget Scania**。Scania最初係出單車，1903年出第一架私家車，1905年出第一架貨車。

1911年，Scania同私家車及貨車製造廠Vabis（全名Vagnfabriks Aktiebolaget i Södertälje）合併為**AB Scania-Vabis**。1919年開始，Scania-Vabis決定集中出貨車，但公司好快就陷入財困，去到1921年已經面臨結業，結果原有嘅Scania-Vabis執笠，新嘅Scania-Vabis接收原有業務。其後Scania-Vabis再出返巴士。

1969年，Scania-Vabis同私家車及飛機製造廠紳寶（Saab AB）合併，全名改為**Saab-Scania AB**。1990年Saab-Scania私家車生產業務分裂成紳寶汽車（Saab Automobile AB），通用汽車擁有一半股權（2000年成為通用汽車全資附屬公司）。1995年Saab-Scania再分裂成Scania AB同埋做飛機以及防務生意嘅Saab AB。

1999年，富豪集團將富豪汽車賣畀福特汽車之後，打算以多出嘅資金收購Scania，但因為收購計劃可能導致壟斷而告吹。2006年，MAN AG亦有意收購Scania，但都係失敗。2008年，Scania成為福士旗下企業。

睇埋
--

* MCW-Scania Metropolitan
* Scania N113
* Scania K94
* Scania K114
* Scania K124
* Scania L94
* Scania K-series

出面網頁
----

* 斯堪尼亞

|  |  |
| --- | --- |
|  | 維基同享有多媒體嘅嘢：**Scania AB** |
呢篇文講廣州市入面嘅將軍路。搵緊其它城市入面嘅將軍路嘅話，請睇〈**將軍路**〉。
**將軍路**（粵拼：zoeng1 gwan1 lou6）係中國廣東省廣州市入面嘅將軍東路同將軍西路兩條南北向馬路嘅統稱，喺越秀區入面。北邊從廣德路開始，一直向南去到瑞南路同中山六路嗰頭，

概要
--

由於呢兩條馬路係唔連埋一齊嘅，重有呢兩條馬路行嘅方向都唔同。呢度就分開介紹：

* 將軍西路：全長79米，闊5米，1車道。成條路凈係可以從北向南行。
* 將軍東路：全長140米，闊5米，1車道。成條路凈係可以從南向北行。

將軍路嘅兩條道路，起點到終點
--------------

* 將軍西路：從廣德路嘅位開始一直去到瑞南路嗰度
* 將軍東路：從廣德路嘅位開始一直去到中山六路嗰度。

個名點嚟？
-----

其實喺清朝初期嗰陣，將軍路呢帶都係尚可喜整嘅「平南王府」地方嚟嘅。但係到咗1681年嗰陣，尚可喜就因為參加咗叛亂，結果就被人剷走咗個皇帝職位，後嚟平南王府就被人改咗清政府宮廷駐廣東嘅最高軍事領導機關地區。而喺將軍署嘅南邊就新起咗棟將軍樓。而家陣「將軍路」呢隻名就係咁樣得返嚟喇。

經過嘅道路
-----

呢度啲路嘅順序係從北去到南嚟排嘅，其中**加粗**咗嘅字係主幹道：

* 廣德路
* 瑞南路
* **中山六路**[1]

註 1: ：將軍西路係唔可以直接去到呢度嘅。

附近
--

將軍路同廣德路附近大部分係舖頭，買賣鐘錶、衫褲、皮鞋、五金產品等各種小商品，以二手貨交易市場為主。將軍東路上面重會有大量佔道經營嘅流動攤販，週末爾種情況更嚴重。

喺將軍東路以西嘅二手電器交易市場係廣州最有名嘅二手電器交易市場之一，叫將軍東電器城。將軍路同瑞南路口原本有間小學叫將軍東路小學，而今已經拆咗，做埋二手電器交易市場。

有唔少人將爾一帶嘅雜貨同二手貨交易市場叫做陶街，但其實真正嘅陶街係喺解放中路同朝天路道。

廣州市財政局亦喺將軍西路。

註
-

1. ↑  〈惠吉东、惠吉西将军路街区〉. 原著喺2014年2月26號歸檔. 喺2014年4月25號搵到.
**注意**：呢篇文章有統一碼中日韓越統一表意文字新版用字：𧒽。如果你部電腦唔支援，嗰啲字就會錯誤顯示成空格、問號或者方格等。請睇睇Wikipedia:Unicode擴展漢字。

**魁星閣**（粵拼：fui1 sing1 gok3）係中國廣東佛山嘅一間有嶺南特色嘅樓閣式建築，喺南海區𧒽崗頂，家下屬𧒽崗公園嘅一部分。

佢係千燈湖片區自然地貌嘅最高位。

史
-

早期間嘢喺𧒽崗北約村，由於魁星主宰文運，喺儒士學子嘅心話有至高無上嘅地位，所以有好多讀書人嚟拜祭魁星，從而香火鼎盛。雖然間嘢喺1958年被拆，但直到2012年，佛山市人民政府將呢間嘢列入城市升級嘅重點行動計劃而決定，同南海區人民政府傾過喺𧒽崗頂搞返魁星閣，工期直到2013年底起好，2015年1月1號正式開放。

結構
--

* 樓層數：7
* 高度：大概60m
* 建築總面積：2914.5m²
* 樓層分佈：
7F：文星㕔
6F：文暉㕔
5F：文昭㕔
4F：文昌㕔
3F：文華㕔
2F：文修㕔
1F：文德㕔
* 樓梯數：2（單向，逆上順落）
* 𨋢數：1（凈畀傷殘人士用）
* 2樓同1樓嘅大門口同地面接埋一齊

風格
--

佢嘅建築結構用咗中國傳統樓閣模式，採用基座、閣身、閣頂三段式處理，其中基座係兩層正方形結構，樓閣有五層樓。外觀係灰色調，重用咗西樵山奎光塔嘅建築元素；牆體用咗65萬嚿一模一樣嘅南海舊民居建築常用嘅大青磚；屋面係佛山出品嘅灰色陶瓦；門窗用菠蘿格硬木整成。每層樓有趟櫳門、花燈、緬柚木整成嘅木雕欄杆、坡頂嘅簷邊有銅色古鐘等傳統文化元素。入面重有石雕、磚雕、木雕、灰塑、牌匾、對聯、漢白玉彩畫等好多作品響度。

攷
-

|  |  |
| --- | --- |
|  | 維基同享有多媒體嘅嘢：**FuiSing Temple** |

1. ↑  魁星阁主体结构年底完工 互聯網檔案館嘅歸檔，歸檔日期2013年8月7號，. 佛山市人民政府 （2013-05-14）
2. ↑  桂城岗魁星阁元旦将开门迎客 新浪 （2014-12-16）

連出去
---

* 魁星閣 佛山市地情网
**專業會議**（Professional Forum）係香港立法會裏面一個由幾個獨立議員組成嘅一股政治力量，佢哋響1996年開始合作，當前畀人叫做**早餐派**，因為佢哋嘅議員都通常響食早餐時討論政事而得名。2004年第三屆立法會成立後，正式改名叫**泛聯盟**（The Alliance）。2008年第四屆立法會成立後，泛聯盟改組兼改叫專業會議。

歷史
--

1996年，李家祥、何鍾泰等獨立議員相約組成一個政治組合，因為佢哋逢禮拜二朝早相約開早餐會議，當時畀外界冠名「早餐派」。

2004年，早餐派改組，成員包括陳智思、呂明華、石禮謙、何鍾泰，連同首次晉身立法會嘅劉秀成決定重組組織，重改叫「泛聯盟」，務求掃除早餐派以往嘅「保皇」形象，以及爭取響立法會取得「關鍵少數」嘅作用。泛聯盟秘書長係石禮謙。

2008年，泛聯盟改名做專業會議。

2012年，專業會議喺立法會選舉入面失利，由四席變成兩席（石禮謙、梁美芬），之後兩個更加入經民聯，同時前成員吳亮星就打算重組新嘅專業會議，最後吳搵到廖長江同姚思榮加入，三人都係有中資背景。

定位
--

專業會議響立法會唔係一個政黨，成員都係無黨派背景。成員何鍾泰接受《大公報》訪問時話，佢哋只係某幾位議員響政見上嘅一個組合，而對各議員嘅投票意向都無約束力。

成員
--

* 吳亮星
* 廖長江
* 姚思榮

前成員
---

* 李家祥
* 陳智思
* 呂明華
* 勞永樂
* 石禮謙
* 何鍾泰
* 劉秀成
* 梁美芬

立法會議員
-----

| 議席 | 界別 | 名 | 1998-2000 | 2000-2004 | 2004-2008 | 2008-2012 | 2012-2016(舊) | 2012-2016(新) | 備註 |
| --- | --- | --- | --- | --- | --- | --- | --- | --- | --- |
| 地方選區 | 九龍西 | 梁美芬 |  |  |  | → |  |  |  |
| 功能界別 | 工程界 | 何鍾泰 |  |  |  |  |  |  |  |
| 保險界 | 陳智思 |  |  |  |  |  |  |  |
| 會計界 | 李家祥 |  |  |  |  |  |  |  |
| 醫學界 | 勞永樂 |  |  |  |  |  |  |  |
| 建築、測量及都市規劃界 | 劉炳章 |  |  |  |  |  |  |  |
| 劉秀成 |  |  |  |  |  |  |  |
| 地產及建築界 | 石禮謙 |  |  |  |  |  |  |  |
| 旅遊界 | 姚思榮 |  |  |  |  |  |  |  |
| 商界（第二） | 廖長江 |  |  |  |  |  |  |  |
| 工業界（第二） | 呂明華 |  |  |  |  |  |  |  |
| 金融界 | 吳亮星 |  |  |  |  |  |  |  |
| 選舉委員會 | 吳亮星 |  |  |  |  |  |  |  |
| **攞到議席** | 5 | 8 | 5 | 3→4 | 2 | 3 |  |

註
-

1. ↑  〈何鍾泰改組要專業唔要早餐〉，《大公報》，2008年10月8日[*失咗效嘅鏈*]
2. ↑  2009年加入專業會議。

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
**魁北克法文**（粵拼：fui1 bak1 hak1/haak1 faat3 man4\*2，法文：français québécois，英文：Quebec French）係加拿大法文嘅一種，講嘅人主要喺魁北克省。

語音
--

### 子音

/t/同/d/喺/i/，/y/，/j/，/ɥ/前面就讀成[t͡s]同[d͡z]（除咗喺嘉比茜-馬德蘭島同北岸嘅口音）：

* *petit* /pəti/ → [pœ̈t͡si]
* *tu* /ty/ → [t͡sy]
* *moitié* /mwatje/ → [mwat͡sje]
* *habituer* /abitɥe/ → [abit͡sɥe]
* *mardi* /mɑʁdi/ → [mɑʁd͡zi]
* *du* /dy/ → [d͡zy]
* *dieu* /djø/ → [d͡zjø]
* *aujourd’hui* /oʒuʁdɥi/ → [oʒuʁd͡zɥi]

### 母音

魁北克法文照舊有保留/ɑ/，/ɛː/，/ə/，/œ̃/，但係現代法式法文就冇保留，將/a/，/ɛ/，/ø/，/ɛ̃/嚟代替幾個母音。

/i/，/y/，/u/讀成[ɪ]，[ʏ]，[ʊ] 喺閉音節，除咗喺/ʒ/，/z/，/v/，/ʁ/前面：

* *six* /sis/ → [sɪs]
* *lune* /lyn/ → [lʏn]
* *poule* /pul/ → [pʊl]

喺最屘嗰個開音節度，/a/變成[ɑ]，但係喺口語變成[ɔ]：

* *chocolat* /ʃɔkɔla/ → [ʃɔkɔlɑ] ~ [ʃɔkɔlɔ]
* *ça* /sa/ → [sɑ] ~ [sɔ]
* *là* /la/ → [lɑ] ~ [lɔ]
* *avocat* /avɔka/ → [avɔkɑ] ~ [avɔkɔ]

/ɑ/音可以讀成[ɒː] ~ [ɔː]喺啲非強調音節，但係屬於非標準發音。

* *gâteau* /ɡɑto/ → [ɡɒːto] ~ [ɡɔːto]

當個/ɔː/音喺/ʁ/音前面可以讀成[ɒː]，屬於標準。

標準發音，/wa/音（寫<oi>）讀[wa，waː，wɑ，wɑː]。非標準發音，讀[we，wɛ，waɛ̯，waɪ̯，wei̯，wɔ，wɒː，wɑɔ，wɑʊ̯]，家下呢啲音越嚟越少人讀：

* *moi* /mwa/ → [mwe] 、 *quoi* [kwa] → [kwe] ~ [kwɛ]
* *trois* /tʁwɑ/ → [tʁwɔ]
* *voir* /vwaʁ/ → [vwɑːʁ] ~ [vwɒːʁ] ~ [vwɑɔ̯ʁ] ~ [vwɛːʁ] ~ [vwaɛ̯ʁ] ~ [vwei̯ʁ]
* *boîte* /bwɑt/ → [bwɑːt] ~ [bwɑʊ̯t] ~ [bwei̯t] ~ [bwaɪ̯t]

#### 雙母音

喺最後嗰個閉音節度，啲長母音通常變成雙母音：

* *tard* [tɑːʁ] → [tɑɔ̯ʁ] ／ *pâte* [pɑːt] → [pɑʊ̯t]
* *faire* [fɛːʁ] → [faɛ̯ʁ]或者[fæɛ̯ʁ] ／ *fête* [fɛːt] → [fɛɪ̯t]、[fæɪ̯t]或者[faɪ̯t]
* *fort* [fɔːʁ] → [fɑɔ̯ʁ]
* *peur* [pœːʁ] → [paœ̯ʁ]或者[pɶœ̯ʁ]
* *autre* [oːtʁ] → [ou̯tʁ]
* *cuir* [kɥiːʁ] → [kɥɪi̯ʁ]
* *jour* [ʒuːʁ] → [ʒʊu̯ʁ]
* *mur* [myːʁ] → [mʏy̯ʁ]
* *neutre* [nøːtʁ] → [nøy̯tʁ]
* *banque* [bãːk] → [bãũ̯k]
* *mince* [mẽːs] → [mẽĩ̯s] ／ *cinq* [sẽːk] → [sẽĩ̯k] → [sãẽ̯k]
* *monde* [mõːd] → [mõũ̯d]
* *jungle* [ʒœ̃ːɡl] → [ʒœ̃ỹ̯ɡl]

[ɛɪ̯，ou̯，øy̯，ɪi̯，ʊu̯，ʏy̯，ẽĩ̯，õũ̯，œ̃ỹ̯]屬於標準，但係[aɛ̯，aɪ̯，æɪ̯，ɑɔ̯，ɑ̯ʊ̯，aœ̯，ɶœ̯，ãẽ̯，ãũ̯]就屬於非標準，[aɪ̯]，[ɑʊ̯]，[ãẽ̯]同[ãũ̯]係最誇張，所以有啲人唔讀，讀[ɛɪ̯，ɑː，ẽĩ̯，ãː]。有啲字唔係喺最後嗰個閉音節度都會變成雙母音，好似*clairement*[klaɛ̯ʁmã]噉。[aː]音唔會變成雙母音。[ɔː]音同[œː]音淨係喺/ʁ/音前面先至會變成雙母音。當個[ɛː]音喺/v/音前面，[ɛː]音唔會變成雙母音，好似*élève*[elɛːv]噉，但係除咗*rêve*[ʁɛɪ̯v]，*fève*[fɛɪ̯v]，*orfèvre*[ɔʁfɛɪ̯vʁ]同埋*Lefebvre*[lœfɛɪ̯vʁ]係有變成雙母音。仲有/ɛː/音通常變成[ɛɪ̯]喺啲弱讀音節度，好似*fêter*[fɛɪ̯te]或者*vêtement*[vɛɪ̯tmã]噉。/ɛ̃，ɔ̃，œ̃/喺啲開音節度通常都變成雙母音，好似*lapin*[lapẽĩ̯]噉。喺/ʁ/音前面，[ɑː]音同[ɔː]音都係變成[ɑɔ̯]，有啲人唔分別*quart*同*corps*嘅讀音，即係呢兩個字都係讀[kɑɔ̯ʁ]，有啲人讀*quart*同*corps*唔同音，將*quart*讀[kɑːʁ]，*corps*讀[kɑɔ̯ʁ, kɒːʁ]。

#### 鼻腔母音

魁北克法文同法式法文啲鼻腔母音唔同讀。例如法式法文嘅/ɑ̃/，魁北克法文讀成[ã]，/ɛ̃/就讀成[ẽ]，/œ̃/通常會捲脷讀成[œ̃˞]。

字
-

魁北克法文有好多法式法文嘅英文借字已經被法文化。

| 法式法文 | 魁北克法文 | 粵語 |
| --- | --- | --- |
| week-end | fin de semaine | 週末 |
| puzzle | casse-tête | 砌圖 |
| parking | stationnement | 停車場 |
| bowling | quilles | 保齡球 |
|

粗口
--

內文：魁北克法文粗口
魁北克法文啲粗口好多係來自天主敎嘅。

* tabarnak（來自*tabernacle*）
* câlisse（來自*calice*）
* hostie
* ciboire
* sacrament（來自*sacrement*）
* calvaire
* criss（來自*christ*）

註
-

1. ↑  Oral articulation of nasal vowel in French 互聯網檔案館嘅歸檔，歸檔日期2014年7月15號，. （英文）
2. ↑  Mielke, Jeff (2011). "An articulatory study of rhotic vowels in Canadian French 互聯網檔案館嘅歸檔，歸檔日期2015年1月1號，." （英文）

睇埋
--

* 加拿大法文
* 朱華勒話
《**鬼馬雙星**》（英文：Games Gamblers Play）係1974年香港電影，電影票房高達600萬港元（140萬美元），創下咗當年嘅紀錄，成為收入最高嘅電影，甚至擊敗國際功夫電影巨星李小龍。

故事大綱
----

鄧國文（許冠文飾）係監獄常客兼老千一名，同佢嘅同倉劉俊傑（許冠傑飾）十分佩服阿文嘅賭博騙術，出獄後合作騙財。出獄後阿傑安排一群人賭錢，反被阿文串通舞女珮珮（丁佩飾）贏去。阿傑又被迫佢要合作。終於佢哋設計出一個天衣無縫之妙計，並計劃向城中最大惡爺大哥全（王琛飾）落手，為咗籌集資本，阿傑本嚟要參加電視台之有獎問答遊戲節目"有上冇落"，但喺參加之前夕，阿傑因為喺沙灘出貓被打穿咗個頭；迫得由阿文代替，最後文贏咗壹萬貳仟蚊。終於佢哋同大哥全喺賭局上展開龍爭虎鬥，但計劃被一流浪漢偶然睇中，於是大哥全派人追殺阿文阿傑兩個人，但終於又被阿文用意想唔到方法，脫身而去。

演員
--

| 演員 | 角色 |
| --- | --- |
| 許冠文 | 鄧國文 |
| 許冠傑 | 劉俊傑 |
| 許冠英 | 沙灘流氓 |
| 丁　佩 | 佩　佩 |
| 呂有慧 | 妹　頭 |
| 羅　蘭 | 文　妻 |
| 王　琛 | 大哥全 |
| 許紹雄 | 大耳牛 |
| 李　昆 | 酒店嫖客 |
| 石　天 | 賭場荷官 |
| 洪金寶 |  |
| 馮　毅 |  |
| 黃　霑 | 黃不文遊戲節目"有上冇落"主持（特別客串） |
| 喬　宏 | （特別客串） |
| 孫泳恩 |  |
| 杜茱迪 |  |
| 陶敏明 |  |
| 薛志雄 |  |
| 劉天賜 |  |
| 鄭少萍 | 遊戲節目"有上冇落"參賽者 |
| 李燕萍 | 遊戲節目"有上冇落"參賽者 |
| 金　山 | 流浪漢 |
| 金　帝 |  |
| 陳福慶 | 大哥全手下 |
| 馮祿德 |  |
| 黃　新 |  |
| 陳非龍 |  |
| 葛利文 |  |
| 張俊英 |  |
| 熊德成 |  |
| 甘　露 |  |
| 馬笑英 | 賭　客 |
| 陶三姑 |  |
| 陳立品 | 賭　客 |
| 曾楚霖 |  |
| 王爾華 |  |
| 王　侃 |  |
| 藍　天 |  |
| 羅國維 |  |
| 爾　峰 |  |
| 何柏江 |  |
| 黃順昌 |  |
| 成運安 |  |

電影歌曲
----

* 主題曲《鬼馬雙星》主唱：許冠傑
* 插曲《雙星情歌》主唱：許冠傑

專輯
--

《**鬼馬雙星**》係香港歌手許冠傑發行嘅第一張粵語專輯，主打歌《鬼馬雙星》係許氏兄弟第一部電影嘅主題曲，專輯代表歌曲有《雙星情歌》、《鐵塔凌雲》、《無情夜冷風》等，大部分粵語歌都改編自粵曲或外文歌，《鐵塔凌雲》係許冠文外遊時作詞而開始推動原創音樂。

曲目
1. 雙星情歌
2. 鬼馬雙星
3. 甜蜜伴侶
4. 無情夜冷風
5. 組曲
6. 春夢良宵
7. 制水歌
8. 等玉人
9. 鐵塔凌雲
10. 夜雨聲
11. 雙星情歌(音樂)

獎項
--

* 香港金唱片頒獎典禮

* 「金唱片」：《鬼馬雙星》

連出去
---

* 《鬼馬雙星》喺互聯網電影資料庫嘅資料（英文）
* 鬼馬雙星，電影
**両**，有時都寫做**两**或**兩**，係唐貨幣與質量嘅單位。 分一般重量單位、金衡重量單位。

語源
--

両、两都係兩嘅異字。不過兩可以代表二，如寫兩兩，就難以分辨，故此寫成**両**多。而廣東話讀音有變調，做質量單位時讀loeng2唔讀loeng5，聽起來分別到意思。香港《度量衡條例》用兩做計量單位。

質量
--

一両係一斤嘅十六分一重，亦係十錢重。講幾重時，大清時開始英文通常寫成 **tael** 或者 **leung**。

原香港法例，1884年第廿二條，一両係11⁄3安士（oz. avoir）。家下香港法例定一両等於1⁄16斤（catty）或者十錢，即係37.79936375克。而両用響金銀身上，就叫**金衡両**（tael troy），係10金衡錢，不過換返十進制係37.429克，比両輕少少。

各地差異
----

因為東南亞各國曾經改革度量衡，以及受十進制衝擊，所以現時香港、中國大陸、日本、臺灣、星、馬、泰等地方嘅斤両係唔同咗。

最大分別係中國大陸響1959年發佈《國務院關於統一我國計量制度的命令》改咗市斤質量做50克，一斤只有10両，但中醫藥衡制仍用一斤16両。其他地方係沿用一斤16両。最好查清楚，用十進制單位比較。

* 中國大陸一市斤係500克（10市両）。
* 香港一斤係604.78982克（16両）。
* 星加坡、馬來西亞，一斤係604.8克（16両）。
* 日本一斤係600克（16両）。
* 臺灣一臺斤係600克（16両），市斤係500克（16両）。

參考
--

1. ↑  莫文暢 (20世紀初). 《唐字音英語》. `{{cite book}}`: Check date values in: `|date=` (help)
2. ↑  〈第68章 《度量衡條例》・附表1　計量單位的定義・第V部　質量或重量的計量・(c)　中國制單位〉. *The Law of Hong Kong*. 原著喺2020年3月25號歸檔. 喺2020年1月4號搵到.

睇埋
--

* 香港度量衡
最後一期（2009年12月）
其中一期封面
**遠東經濟評論**（Far Eastern Economic Review，簡寫做 **FEER**）係一本以香港為基地嘅亞洲經濟新聞雜誌，用英文寫，1946年創刊。以前係周刊，逢禮拜四出版。因為財政困難，2004年起改為月刊，多數響每月第一個禮拜五出。2009年12月出最後一期。

雜誌掂到好多唔同主題，有政治、經濟、商業、科技、社會同文化唔同主題。不過佢中響亞洲，尤其係東南亞同大中華區。佢分析區內容金融、商業同工業發展，希望可以透過收集新聞同各方意見，改善亞洲現狀。佢因為咁贏得聲譽。

讀者
--

雜誌主要係市場響香港、馬來西亞，同東南亞。讀者唔少係政府、商界同埋敎育界人。就以佢官方網頁統計，訂閱戶數有兩萬，分佈響東南亞，北美同歐洲。

2006年9月28號，雜誌因為內容誹謗星加坡政府，所以政府以佢唔符合當地報章法例為理由，禁止佢響星加坡發行。

參考
--

1. ↑  "FEER". 原著喺2007年4月4號歸檔. 喺2006年10月16號搵到.
2. ↑  〈存档副本〉. 原著喺2007年10月1號歸檔. 喺2006年10月16號搵到.
3. ↑  新加坡高等法院裁定《遠東經濟評論》[*失咗效嘅鏈*]
4. ↑  〈雜誌誹謗李光耀父子事件〉. 原著喺2008年9月27號歸檔. 喺2008年9月25號搵到.

出面網頁
----

* Far Eastern Economic Review (FEER)
* Dow Jones & Company
* Society of Publishers in Asia (SOPA)
* Salil Tripathi's website - a long-time writer for FEER from Singapore
座標: 32°41′15″N 118°59′59″E﻿ / ﻿32.68750°N 118.99972°E﻿ / 32.68750; 118.99972

 搵緊第二樣意思嘅話，請睇〈**天長 (搞清楚)**〉。
**天長**（長讀場，粵讀：tin1 coeng4），行政上叫**天長市**，屬於中國安徽省，響安徽東部。天長離揚州 51 千米，南京 75 千米。

政區
--

天長市下面有1街道辦事處、14鎮。

* 街道辦事處：天長街道
* 鎮：銅城鎮、秦欄鎮、汊澗鎮、大通鎮、楊村鎮、石梁鎮、金集鎮、冶山鎮、鄭集鎮、張鋪鎮、仁和集鎮、新街鎮、萬壽鎮、永豐鎮

史
-

天長喺唐玄宗天寶元年（公元742年）正式置縣，歷史1257年。

1993年12月經國務院批准撤縣設市。2001年底，36個鄉鎮合併做28個鄉鎮（街道辦事處）。

### 名

天長係唐玄宗爲咗賀自己生日而特設嘅。唐玄宗雖然貴為天子，不過又想長生不老，嗜好神仙，喺729年自己生日時喺花萼樓宴請百官，「百寮表請以每年八月五日爲千秋節」；奸相李林甫以靈符呈瑞，表上尊號，唐玄宗信到十足，落詔改元，開元三十年改爲天寶元年；李林甫爲咗𧨾皇帝開心，當年「割江都、六合、高郵三縣置**千秋縣**」，呼應千秋節。杜甫就寫過首《千秋節有感》「自罷千秋節，頻傷八月來，先朝常宴會，壯觀已塵埃。」講嘅就係呢件事。

天寶七年（748年）群臣又賀千秋節，李林甫又話吾皇萬歲，千秋得一千年少得滯，陛下同貴妃雖不可與天地同生，亦應與天地齊壽，於是「千秋節」改口「天長節」，相應千秋縣改名**天長縣**。「天長」意思係「似天咁長命」，所以長讀場。

方言
--

天長市因為三面接壤江蘇省，本地方言基本係揚州話。1942年，天長籍貫嘅藝術家何仿從家鄉搜集民歌《茉莉花》整理，1959年由中國青年藝術團帶到維也納嘅第七屆世界青年與學生聯歡節上，如今更喺海內外華人中廣泛流傳。

地理氣候
----

天長地處華東腹地，南臨長江，北枕淮河，東臨高郵湖，西傍京滬鐵路，205國道—寧連高速公路以及起緊嘅寧淮高速公路縱貫境內，市區距離揚州 51 公里，南京 75 公里，到上海要 3 個鐘頭左右；水路經高郵湖直到沿江、沿海各大港口。天長係東部沿海地區同埋內陸中部地區嘅跳板，長三角經濟區重要嘅配套加工業生產基地。

交通
--

天長境內有205國道（寧連一級公路）以及寧連高速公路貫通。

歷史名人
----

* 朱壽昌
* 宣鼎
* 王貞儀
* 戴蘭芬
* 朱劍霞
* 呂熒
* 許珍
* 戴纓
* 周原冰
* 繆文渭
* 徐速之
* 徐天敏
* 羅炳輝
* 何仿
* 何孝充
* 李育五
* 王明居
* 李問漢
* 謝德壽
* 趙化勇
* 李清泉

| * 睇
* 傾
* 改
安徽政區 |
| --- |
| 中華人民共和國安徽省　　省城：合肥 |
| 16地級市 | 104縣級政區（42市轄區、6縣級市、56縣）、類縣級單位\* | 安徽向中國位置黃山 |
| 合肥 | 蜀山區 | 廬陽區 | 瑤海區 | 包河區 | 巢湖市 | 長豐縣 | 肥東縣 | 肥西縣 | 廬江縣 |
| 蕪湖 | 鳩江區 | 鏡湖區 | 弋江區 | 三山區 | 蕪湖縣 | 南陵縣 | 繁昌縣 | 無爲縣 |
| 蚌埠 | 蚌山區 | 龍子湖區 | 禹會區 | 淮上區 | 懷遠縣 | 固鎮縣 | 五河縣 |
| 淮南 | 田家庵區 | 大通區 | 謝家集區 | 八公山區 | 潘集區 | 鳳臺縣 | 壽縣 | 毛集社會發展綜合實驗區\* |
| 馬鞍山 | 雨山區 | 花山區 | 博望區 | 當塗縣 | 含山縣 | 和縣 | 濱江新區\* | 秀山新區\* | 鄭蒲港新區\* | 馬鞍山承接產業轉移示範園區\* |
| 淮北 | 相山區 | 杜集區 | 烈山區 | 濉溪縣 |
| 銅陵 | 銅官區 | 郊區 | 義安區 | 樅陽縣 |
| 安慶 | 迎江區 | 大觀區 | 宜秀區 | 桐城市 | 宿松縣 | 太湖縣 | 懷寧縣 | 岳西縣 | 望江縣 | 潛山縣 |
| 黃山 | 屯溪區 | 黃山區 | 徽州區 | 休寧縣 | 歙縣 | 祁門縣 | 黟縣 |
| 滁州 | 琅琊區 | 南譙區 | 天長市 | 明光市 | 全椒縣 | 來安縣 | 定遠縣 | 鳳陽縣 |
| 阜陽 | 潁州區 | 潁東區 | 潁泉區 | 界首市 | 太和縣 | 潁上縣 | 阜南縣 | 臨泉縣 |
| 宿州 | 埇橋區 | 蕭縣 | 泗縣 | 碭山縣 | 靈璧縣 |
| 六安 | 金安區 | 裕安區 | 葉集區 | 霍山縣 | 霍邱縣 | 舒城縣 | 金寨縣 | 葉集改革發展試驗區\* |
| 亳州 | 譙城區 | 利辛縣 | 渦陽縣 | 蒙城縣 |
| 池州 | 貴池區 | 東至縣 | 石埭縣 | 青陽縣 |
| 宣城 | 宣州區 | 寧國市 | 廣德縣 | 郎溪縣 | 涇縣 | 旌德縣 | 績溪縣 |
| 註：有「\*」號係屬地方設嘅行政管理區，唔係喺中華人民共和國民政部登冊嘅政區。 |
廣義**反對普京嘅聲音**，大約可以分為喺議會有一定規模嘅反對黨，同埋其他較鬆散，喺議會無議席或者得好微弱聲音嘅非系統性反對組織（non-systemic opposition）。不過，有評論就認為，喺議會有一定規模嘅反對黨，其實多少都對普京同佢領導嘅政府有一定支持。而主要非系統性反對組織，包括俄羅斯統一民主黨「亞博盧」（Yabloko），人民自由黨（People's Freedom Party，縮寫 PARNAS）同埋未有正式註冊嘅俄羅斯未來（Russia of the Future）。反對普京嘅聲音，喺政治觀點上可以相差甚遠，但係喺反對普京同埋針對俄羅斯貪腐問題上立場就相對一致。不過，由於佢哋缺乏團結，亦弱化咗佢哋嘅地位。另外，佢哋嘅領導人物，往往會成為暴力，甚至係暗殺嘅對象。佢哋指控呢啲係同普京政府有關。佢哋亦指控，普京政府經常用法律或其他各種手段，去阻止佢哋贏出選舉。

參考
--

1. ↑  Noble, Ben. "Putin just won a supermajority in the Duma. That matters". *Washington Post* (美國英文). ISSN 0190-8286. 喺2021-01-20搵到.
2. ↑  "Infighting Fractures Russian Opposition" (美國英文). ISSN 0190-8286. 喺2021-01-20搵到.
3. ↑  "A fourth term for Russia's perpetual president". *The Economist*. 2018-03-19. ISSN 0013-0613. 喺2021-01-20搵到.
**育瑟夫·明基勒**（德文：**Josef Rudolf Mengele** 聽，1911年3月16號—1979年2月7號），係納粹德國黨衞隊同奧斯威辛集中營嘅一名軍醫。明基勒係負責篩選當時被運抵集中營嘅囚犯嘅醫生之一，負責裁決將囚犯送去毒氣室殺死定係強制佢地從事勞動，並且對集中營嘅人做殘忍同唔知點嘅科學價值嘅人體實驗；打完仗之後，佢先係用假名匿喺德國，然之後走咗去南美洲，直至佢喺巴西意外浸死，對佢嘅遺體做DNA測試先確認佢嘅身份。

生平
--

### 早期經歷

1911年3月，育瑟夫·明基勒喺德國拜仁州捐茨堡（Günzberg）出世，老竇老母分別係卡爾同禾柏嘉·明基勒。明基勒響慕尼黑大學學哲學同人類學嗰時話法西斯主義係佢生活中嘅決定性因素，佢敬仰呢個政治概念，令佢將醫學知職同政治取態融合，作為佢嘅研究同職業選擇。

明基勒喺佢發佈嘅「四個種族嘅下顎種族形態學研究」（德文：*Rassenmorphologische Untersuchungen des vorderen Unterkieferabschnittes bei vier rassischen Gruppen*）呢篇博士論文入面提出咗，一個人嘅種族可以由下巴嘅形狀識認；納粹組織見到明基勒嘅研究之後，響1943年5月調派佢去奧斯威辛集中營。

### 奧斯威辛集中營

明基勒喺波蘭嘅奧斯維辛集中營擔任軍醫，佢執掌生殺大權，可以決定送去營區嘅猶太人係要送去毒氣室殺死定係強制佢地從事勞動，因此人稱「死亡天使」。明基勒盡可能消滅唔能夠勞動嘅人，又用活人進行「改良人種」嘅試驗，有大約四十萬人死喺佢手下。佢曾經迫受害者接受藥物注射，試圖改變佢地對眼嘅顏色或者令佢地絕育；佢重喺活人身上接種病毒同細菌，並喺無麻醉嘅情況之下同佢地截肢同移除器官。

紀念
--

2005年3月，一座為紀念納粹受害者而設立嘅雕塑響育瑟夫·明基勒嘅家鄉落成，呢座雕塑上面嘅銘文寫住：「無人可以將佢自己同民族嘅歷史切割。一個人唔應該亦都唔可以俾歷史沉睡，否則歷史會重演，並且成為現實嘅一部分。」；銘文四周圍有好多對喊緊同嚇親嘅眼，提醒尐人唔好忘記二戰期間納粹嘅種種暴行。

參考
--

1. ↑  史蒂芬·坎夫同彼得·卡勒斯. 〈納粹醫師的一生與罪行（*T**he Life and Crimes of a Nazi Doctor*）〉. 時人雜誌. 原著喺2009年2月14號歸檔. 喺2014年7月2號搵到.
2. ↑  路易斯·布蘿，死亡天使約瑟夫·門格勒，2008-12-16查閱
3. ↑  Lynott, Douglas B. "Dr. Josef Mengele". *The Crime Library BUG*. 原著喺2008年4月11號歸檔. 喺23 March 2008搵到.
4. ↑  Wyschogrod, Edith (2006). *Crossover Queries: Dwelling with Negatives, Embodying Philosophy's Others*. Fordham University Press. ISBN 0-8232-2607-7.
5. ↑  "Josef Mengele". *United States Holocaust Memorial Museum*. 喺23 March 2008搵到.
6. ↑  Levy 2006, p. 242.
7. 1 2  「納粹屠夫門格勒家鄉設二戰受害人紀念碑」報導
無解嘅版本，呢度A、C兩個杯向上，B一個杯向下
解到嘅版本，呢度A、C兩個杯向下，B一個杯向上
**三杯難題**（英文：three cups problem），又叫**三杯挑戰**（**three cups challenge**），係一個簡單嘅數學謎題，係解唔到嘅。

個謎題係咁嘅，一開頭有三隻杯，一隻向下兩隻向上，目標係喺 6 步之內將三隻杯變成全部向上，不過規則係每 1 步要同時反轉兩隻杯，唔可以多唔可以少，係啱啱好兩隻。

另一個（好簡單）可以解到嘅版本係咁嘅：開頭嘅設定係兩隻向下一隻向上，答案好簡單，就係 1 步將嗰兩隻向下嘅杯反返上嚟就搞掂。作為一個魔術，表演者可以自己做一次解得到嗰個版本，然後叫觀眾做解唔到嗰個版本。

證明謎題無解
------

要證明呢個三杯難題係無解，只需要用到好簡單嘅數學：奇偶性，即係話一個數究竟係單數定係雙數。我哋數吓三個杯之中一共有幾多個杯係向下嘅，記呢個數做{\displaystyle W}。謎題嘅目標就係將{\displaystyle W}由 1 轉做 0。但係，每次要同時反轉兩個杯嘅話，{\displaystyle W}嘅改變只可以係{\displaystyle +2}（兩個上變下）、{\displaystyle \pm 0}（一上一下變一下一上）、{\displaystyle -2}（兩個下變上），即係每次嘅改變都係雙數，但係要由 1 變 0 係要做{\displaystyle -1}，係單數嚟，所以係無可能嘅。

另外一個睇法（其實都係睇奇偶性）係，原本{\displaystyle W}係1，即係三個杯係兩上一下，呢個時候可以反轉兩個向上嘅杯，變成三個向下，即係{\displaystyle W=3}；又或者反轉一上一下嘅杯，總數無變都係兩上一下，{\displaystyle W=1}。如果依家{\displaystyle W}係3嘅話，同樣道理反完一次之後{\displaystyle W}一係唔變，一係變返做{\displaystyle 1}。總結嚟講即係{\displaystyle W}只會係 1 或者 3 ，係唔會變 0 嘅。

以上嘅推論可以推廣，無論總共有幾多隻杯，如果一開頭向下嘅杯嘅數量係單數嘅話，就無可能反到全部向上；相反，如果開頭係雙數嘅話就得。

睇埋
--

* 倒水謎題：一個唔關事嘅謎題，不過題目通常都有三隻杯，將啲水倒嚟倒去。
* 無解謎題一覽
* 謎題
* 趣味數學

參考資料
----

1. ↑  Lane, Mike (2012). *Close-Up Magic* (英文). The Rosen Publishing Group, Inc. ISBN 9781615335152.
2. ↑  "How to invert n cups m at a time?". *citeseerx.ist.psu.edu*. 喺2022-03-25搵到.

* "Can you solve the Three Cups Problem?". *ABC Education*. 喺2018-10-26搵到.
**三枝夕夏**（日文：さえぐさ ゆうかSaegusa Yūka，英文：U-ka saegusa，1980年6月9號—），係日本女歌手、作曲家兼作詞人，出世名**菊池有花**（日文：日文：きくち ゆうか），樂隊三枝夕夏 IN db嘅前主唱。2010年宣佈引退，2014年開始做生意。

經歷
--

三枝夕夏係愛知縣名古屋市人，係屋企嘅獨生女。老豆係一名音樂指導，加上又受到阿媽嘅影響下（阿媽係美國男團海灘男孩嘅Fans），所以佢自細已經開始玩音樂。高中時期曾經係學校民歌部嘅成員之一。

為咗一圓自己嘅音樂夢，佢毅然決定由金城學院大學中途退學，去東京發展，希望可以做一位好勁同出名嘅歌手，2001年改以AIKA嘅名義活動。雖然由1995年開始已經加入娛樂圈做演員，但係涯咗幾年事業都一直發展得冇出色，所以佢返翻老家名古屋，希望讀返書。但係最後佢又放唔低自己嘅音樂夢，因此佢去大阪學唱歌。

2002年，一直發展平平嘅佢終於有轉機。21歲嘅佢，畀佢遇上一生人嘅「伯樂」長戶大幸。長戶先後介紹佢加入GIZA studio同埋Ading，仲幫佢組成單人樂隊「三枝夕夏 IN db」。同年佢以《Whenever I think of you》正式以歌手身份出道，改名叫「三枝夕夏」。

2003年，佢嘅一首歌「君と約束した優しいあの場所まで」響公信榜排行第八，開始出名。同時，「三枝夕夏 IN db」加入三位男成員，分別係岩井勇一郎（結他手）、大藪拓（低音結他手）同埋車谷啓介（鼓手）。自此之後，三板就好少出單人歌，多數以樂隊活動。

除咗做歌手之後，佢都有幫其他歌手作詞，因為佢作嘅詞好難唱但又好有意思，所以獲得好好嘅評價。

佢成日同名偵探柯南合作，幫名偵探柯南唱過唔少電視版片頭片尾曲，就好似《眠る君の横颜に微笑みを》、《云に乘って》。而同隊成員大藪拓仲成日同其他同柯南有關係嘅歌手合作。

2005年，獲選為愛知縣警察中警察署嘅「一日警察署長」，有好多Fans前嚟睇佢。2006年宣佈同老友兼同公司藝人愛內里菜組成愛內里菜&三枝夕夏，發表《100扇門》，成為名偵探柯南嘅電視版片尾曲之一。第二年又發表《宛如橫渡七海的風》，呢首歌同時係名偵探柯南第十一部劇場版紺碧之棺嘅主題曲。

2009年，佢話出嚟捱咗咁多年，好掛住屋企，係時候要返翻去。佢同隊員多次傾過之後，決定第二年解散樂隊。2010年1月，響搞完東京、名古屋同大阪嘅演唱會之後，「三枝夕夏 IN db」正式解散。同月月尾，三枝正式引退。

引退之後，佢返翻鄉下，開始對美容業有興趣。響修讀完專業學校之後，2014年用真名響名古屋開美容院「Neuf（日文：ヌフ）」，生產美容用品。2016年關門大吉之後，佢開始成日響鄉下唔少雜誌登場。依家同老公響名古屋開咗一間Cafe，另外仲專門研究搾果汁。響同老公結婚後，冠夫姓叫隱岐有花（日文：おき ゆうか），有兩個仔女。

除咗響2015年由hills パン工場搞嘅節目「hillsパン工場presents THURSDAY LIVE SPECIAL ROCK NIGHT～車谷な夜～」上面以藝人身份出過場之外，佢再都冇出現響公眾面前。

註
-

1. ↑  一日署長，係為咗表揚一啲對社會有貢獻嘅人，而畀佢哋做差館一日咁多嘅署長
2. ↑  表面上係解散，實際上係三枝引退，其他成員繼續留響娛樂圈發展

攷
-

1. ↑  〈三枝夕夏 IN db 公式サイト〉. *web.archive.org*. 2009-02-10. 歸檔時間2009-02-10. 喺2021-01-16搵到.`{{cite web}}`: CS1 maint: bot: original URL status unknown (link)
2. ↑  〈三枝夕夏 IN db「解散に迷いはありませんでした」〉. 《ライブドアニュース》 (日文). 喺2021-01-16搵到.
3. ↑  〈三枝夕夏 IN db、ラスト作品とツアー〉. *BARKS* (日文). 喺2021-01-16搵到.
4. ↑  〈劇場版「名探偵コナン」主題歌集めたアルバムに倉木麻衣、B'z、ZARD、ポルノら | SPICE - エンタメ特化型情報メディア スパイス〉. 《SPICE（スパイス）｜エンタメ特化型情報メディア スパイス》. 喺2021-01-16搵到.
5. ↑  Inc, Natasha. 〈三枝夕夏 IN dbが解散を発表〉. 《音楽ナタリー》 (日文). 喺2021-01-16搵到.
6. ↑  〈三枝夕夏、感涙「"やりきった"という達成感や充実感でいっぱい」〉. *BARKS* (日文). 喺2021-01-16搵到.
**中天新聞台**係旺旺中時媒體集團中天電視旗下嘅新聞頻道。1994年9月1號開播（傳訊時期）。2020年11月18號冇得到續牌，2020年12月11號牌照到期。

結束
--

中天新聞台係中天電視旗下嘅電視頻道。中天電視前身係**傳訊電視**，創立人係于品海（後來《香港01》嘅老闆）。中天電視因為嚴重虧損，多次轉讓，最後落喺旺中集團手中。旺中集團大股東係蔡衍明。

中天一向被睇成係親中。

2019年，韓國瑜競選高雄市長。期間，中天新聞台極高密度播放韓國瑜嘅新聞，唔係關於韓國瑜嘅新聞都加插韓國瑜，惹台灣公眾反感。期間，中天新聞台嘅新聞內容亦惹反感，例如話韓國瑜持咪高峰時尾指翹起，代表識得慳力，留力幫高雄打拼。中天新聞亦都畀人話蔡衍明嚴重介入新聞製作。中天本嚟已經成日被投訴，由嗰時開始投訴量更增加2.7倍。

2019年6月，台灣時代力量立委黃國昌發函去台灣國家通訊傳播委員會（NCC），要求廢止中天執照。同月24號，黃國昌同網絡名人館長陳之漢喺凱達格蘭大道共同舉辦「拒絕紅色媒體、守護臺灣民主」遊行。

台灣國家通訊傳播委員會（NCC）試過勸阻中天，但失敗。

### 不獲續牌

內文：中天新聞台不獲續牌事件
2020年11月18號，NCC以7:0一致否決中天新聞台續牌申請。理由係，多次違規、內控機制失靈、冇落實新聞專業同唔自律，並指明係「大股東蔡衍明先生直接、間接介入新聞台」。

濕碎嘢
---

由於同香港亞洲電視一樣，都先後由蔡衍明持有，所以香港有新聞媒體叫中天做「台版亞視」。

參考
--

1. ↑  〈台灣中天新聞台不獲續牌下月停運　曾因狂播韓國瑜被罰款〉. 原著喺2020-11-24歸檔. 喺2020-11-19搵到.
2. ↑  〈屢罰不改 蔡衍明涉介入製播 中天新聞台不獲續牌〉. 原著喺2020-11-27歸檔. 喺2020-11-19搵到.
3. ↑  〈【台版亞視熄燈】中天不獲續牌 被批老闆介入新聞 稱上訴到底〉. 喺2020-11-19搵到.

出面網頁
----

* 中天電視 Wayback Machine嘅版面存檔備份（正體中文 - 台灣）
* 中天新聞52家族嘅Facebook頁（正體中文 - 台灣）
* YouTube上面嘅中天新聞CH52嘅頻道（正體中文 - 台灣）
廈門大學裡面嘅陳景潤銅像
**陳景潤**（1933年5月22號—1996年3月19號）係中國數學家，由於對證明哥德巴赫猜想作出巨大貢獻而出名。

生平
--

陳景潤喺廈門大學數學系畢業。

1953年到1954年，陳景潤喺北京四中任教，由於口齒不清而無得上講台講課，祇可以批改作業。後來，佢被人以「停職回鄉養病」為名，調咗去廈門大學做資料員，同時研究數論。

1956年，陳景潤入咗中國科學院數學研究所。

1966年，陳景潤發表咗論文《表達偶數為一個質數及一個不超過兩個質數的乘積之和》（簡稱「1+2」），後來重因為呢項研究，同王元、潘承洞喺1982年共同獲頒中國自然科學獎一等獎。

1978年，陳景潤開始從事培養碩士同博士研究生嘅工作，先後喺貴州民族學院、河南大學、廈門大學、青島大學、華中工學院、福建師範大學等院校做兼職教授，同時擔任《數學季刊》嘅主編同國家科委數學小組成員。1980年，陳景潤當選中科院物理學數學部委員。

陳景潤體質好差，1973年患過嚴重嘅腹膜結核，1984年又患咗帕金遜症候群。1996年3月19日13點10分，陳景潤因為肺炎併發症過咗身，享年62歲。

學術貢獻
----

陳景潤主要研究解析數論。佢篇論文《表達偶數為一個質數及一個不超過兩個質數的乘積之和》，成功證明到離哥德巴赫猜想「任何一個大於2嘅偶數，都可以表示成兩個質數嘅和。」一步之遙咁近，成為數學史上嘅里程碑。

陳景潤留低嘅著作有《初等數論》、《哥德巴赫猜想》等。

### 陳氏定理

陳氏定理用數學語言可以表示成：對於任何一個大於2嘅偶數{\displaystyle N}，都有奇質數{\displaystyle P'}、{\displaystyle P''}同{\displaystyle P'''}，令到以下兩條算式裡面嘅一條成立：

{\displaystyle N=P'+P''\quad \mathrm {(A)} }

{\displaystyle N=P'+P''P'''\quad \mathrm {(B)} }

當然，{\displaystyle A}同{\displaystyle B}兩條式可以同時成立。
傳統步槍嘅大口徑子彈用響自動步槍時嘅威力太大，響全自動射擊時無辦法有效咁控制枝槍嘅跳動和後座力。而冲锋槍使用的手槍子彈響中遠距離上威力唔夠勁，為左解决e個問题，響1934年，德國開始研究短火藥筒步槍子彈，以威力同連射時控制射擊嘅精準度，而e種短藥筒弹藥俾人叫做中型威力槍彈。它的有效射程缩短左。因為根據第一次世界大戰時嘅經驗，步槍嘅作戰距離缩短左，大多數響400米距離以内射擊。係最初，e種降低射程的思想並不被接受，但係之後各國都開始用佢。

歷史
--

10.4x38mmR 中型威力槍彈
美國首先響第二次大戰前夕，研究了半自動的M1卡賓槍同專用嘅.30卡賓槍子彈（7.62 X 33毫米），可算係第一種正式被採用嘅中型威力槍彈，但係佢嘅威力偏低而無被人認為是應該響正规進攻戰到用，主要作為防衛或者特種作戰用彈藥。
響1941年，德國成功研制左7.92 x 33毫米步槍子彈並開始生產佢，彈壳長度由原先嘅7.92 x 57毫米標凖步槍子彈减至7.92x33毫米，彈藥量由3克减至约1.6克，威力比標凖步槍子彈低，但係大過.30卡賓槍子彈而被人認為中遠距離使用嘅子彈。至到第二次世界大戰後期，德國首先為部隊装備左射7.92毫米中型威力槍彈的StG44突擊步槍。

之後響1943年，蘇聯亦研制咗7.62 x 39毫米M1943中型威力槍彈，呢種子彈嘅威力同德國嘅7.92 x 33毫米子彈相似。

中型威力槍彈的出现有效咁解决左自動步槍的射擊控制問题，亦都统一左班用武器嘅彈藥以簡化後勤部隊嘅工作量，更令到全自動射擊武器成為各國軍隊嘅主要步兵武器装備。越戰時期美國嘅M14自動步槍作戰嘅效能不良，他地即刻改用小口徑步槍彈的M16突擊步槍，之後蘇聯亦都響1970年代以7.62 x 39毫米M1943嘅子彈為藍本另行研究左5.45 x 39毫米槍子彈，俾小口徑嘅AK-74用。
| How to read a taxoboxHow to read a taxobox**海口魚**
化石年代：寒武紀早期 - 奧陶紀早期 |
| --- |
|  |
| 瀕危指標 |
| Extinct (fossil) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
| 超綱Superclass: | 無頜總綱 Agnatha |
|
|
|
|
|
|
|
|
|
|
|
|
|
|
|
|
|
|
|
|
|
| 屬 | **海口魚屬 *Haikouichthys***Luo et al. 1999 |
|
|
|
|
|
|
|
| 種 | **耳材村海口魚 *H. ercaicunensis*** |
|

 |
|
| 二元學名 |
| ***Haikouichthys ercaicunensis***Luo et al. 1999 |
|
|
|
|
|
|
|
|
|
|
|
|
|
|
|

**海口魚**（學名*Haikouichthys*）係一類原始嘅類似魚嘅生物，屬於無頜總綱。下便只有一個物種，就係耳材村海口魚（*H. ercaicunensis*）。

佢嘅化石喺雲南嘅澄江動物群（帽天山層）搵到，可以追溯到寒武紀，被認為係至今為止發掘到嘅最古老嘅魚類化石。佢嘅發現對古生物學同動物源流學說有非常大嘅影響，因為佢將科學家原先估計脊椎動物出現嘅時期向前推到5億年前。

支序分類學研究顯示海口魚可能屬於原始嘅無頷總綱，最接近八目鰻。佢大概長2.5厘米，比喺同一個地方發現嘅昆明魚窄身啲。佢嘅完模標本喺中國雲南昆明筇竹寺組搵到。

海口魚有明顯嘅頭部同軀體。頭上至少有6個，可能有9個鰓。身體分成幾節，有明顯嘅背鳍。佢可能有脊索，但係標本凈係保存咗一細橛。標本冇咗條尾嘅末端。背鰭指向頭部，而家啲魚亦有少數係噉樣嘅。海口魚亦有腹鰭。喺腹部有13個環狀結構，估計係生殖腺、排泄器官或者其他嘢。佢嘅骨骼並無生物礦化嘅跡象。

參考
--

1. 1 2 3  王易超 (2003年). 《云南两大化石群揭开生命演化之谜》. 金黔在線. 原著 (OL)喺2006年5月27號歸檔. 喺2009年7月1號搵到.
2. ↑  Monastersky, R. (November 6, 1999). "Waking Up to the Dawn of Vertebrates". *Science News*. **156** (19): 292. 原著喺2013年5月24號歸檔. 喺2009年7月1號搵到.`{{cite journal}}`: CS1 maint: date and year (link)

連出去
---

* 以下網址有呢種生物更多嘅畫同更詳細嘅資料：
	+ 
	+
**許曉暉**，SBS，JP（粵拼：heoi2 hiu2 fai1，英文：**Florence Hui Hiu-fai**，1974年7月6號—2018年12月3號），2008年加入香港特區政府，曾任香港民政事務局副局長。許曉暉喺2002年加入渣打銀行，離開前係渣打銀行東北亞地區業務策劃及發展主管，期間曾經兼任香港銀行公會秘書、香港總商會財經事務委員、香港總商會中國委員會召集人之一、以及中央政策組非全職顧問。佢亦係自2008年推行副局長制度以嚟擔任同一職位上時間最長嘅人，歷時8年幾。2018年12月6號逝世，終年44歲。

屋企
--

許曉暉阿爸叫許宏全，1968年喺廈門大學化學系畢業，係一名老師，亦都係文革先鋒，喺左派社團入面好有名氣。響1970至74年間喺福建寧德市工業局做中共幹部，曾經被人懷疑係中共黨員。1974年許曉暉出世之後，許宏全放棄咗做中共幹部，落嚟香港做生果檔小販。不過《壹週刊》喺2008年訪問過佢五伯許宏點，佢話當年許宏全係「共產黨派佢落嚟香港搞文革、搞政治，佢做小販純粹係為咗生存同掩飾」。

佢細佬係現任財經事務及庫務局局長許正宇。佢老公叫翟普，有兩個仔女。

參考
--

1. ↑  〈44歲前女高官傳患乳癌 政圈聞死訊感震驚〉 (繁體中文). 蘋果日報. 2018-12-03. 原著喺2019-10-09歸檔. 喺2018-12-06搵到.
2. ↑  〈根正苗紅 作風甚左 父為文革先鋒 許曉暉掌管文化局恐赤化〉. 《Apple Daily 蘋果日報》. 原著喺2017-03-05歸檔. 喺2020-04-30搵到.
**媽閣至林茂塘時限性公交專道**係澳門第三條公交專道，會響2016年5月7號開始試行。

背景
--

媽閣至關閘沿內港嘅馬路係澳門半島重要嘅交通走廊，每天有成廿八萬人次響呢度搭巴士出行，佔全澳巴士搭車人次一半以上。面對係咁增加嘅乘客但係條路就得咁多，為咗落實巴士路權優先已經變到刻不容緩。所以，經過評估同技術條件，政府就提出媽閣至林茂塘時限性公交專道計劃。

透過巴士同私家車分開嚟行，可以有條件幫到巴士加開班次，從而減少咗市民搭巴士行走呢個路段嘅時間。

位置
--

專道分開咗三段，全長一點五公里：

- 第一段：河邊新街行人天橋至媽閣廟；

- 第二段：河邊新街行人天橋至司打口；

- 第三段：沙梨頭海邊街至林茂塘。
 
實施
--

為讓等開車啲人逐步適應新嘅交通安排，保障措施可以順利實行，媽閣至林茂塘時限性公交專道會響5月7號（星期六）開始試行，首階段運作時間係逢星期六、日上晝七點半到九點、下晝四點半到晚豆黑七點，呢段時間專道只係畀巴士同緊急車輛嚟行，其他嘅車就可以繼續用河邊新街現有嘅馬路開去媽閣嗰邊，同埋沿內港嘅比厘喇馬忌士街同爹美刁施拿地大馬路去林茂塘一帶。

攷
-

	1. 1 2 3 4 5  （繁體中文）媽閣至林茂塘時限性公交專道

| 
	* 睇
	* 傾
	* 改澳門公交專道 |
| --- |
| 全日實行 | 嘉樂庇總督大橋 |
| 限定日子或時間實行 | 新馬路節假日公交專道 ‧ 媽閣至林茂塘時限性公交專道 |
**中央人民政府駐澳門特別行政區聯絡辦公室**（簡稱**澳門中聯辦**，葡萄牙文：**Gabinete de Ligação do Governo Central na Região Administrativa Especial de Macau**）係中華人民共和國國務院響澳門特別行政區嘅代表機構，總部響澳門羅理基博士大馬路603號。前身係**新華社澳門分社**。

澳門中聯辦前身分別係「南光貿易公司」（而家係中國中央企業南光（集團）有限公司）同1987年9月21號成立嘅原新華通訊社澳門分社（澳門「大新華」），新華通訊社澳門分社喺2000年1月18日改名做澳門中聯辦之後，作為新聞機構嘅新華通訊社澳門分社另行註冊成立。此外，除咗澳門中聯辦，中央人民政府駐澳門特別行政區嘅機構重有外交部駐澳門特別行政區特派員公署同解放軍駐澳門部隊。

主要職能
----

1. 聯繫外交部駐澳門特別行政區特派員公署同中國人民解放軍駐澳門部隊。
2. 聯繫並協助內地有關部門管理喺澳門嘅中資機構。
3. 促進澳門與內地之間嘅經濟、教育、科學、文化、體育等領域嘅交流與合作。聯繫澳門社會各界人士，增進內地同澳門之間嘅交往。反映澳門居民對內地嘅意見。
4. 處理有關涉台事務。
5. 承辦中央人民政府交辦嘅其他事項。

內設機構
----

* 辦公廳
* 研究室
* 人事部
* 社會工作部
* 社團聯絡部（法律工作部）
* 協調部
* 文化教育部
* 經濟部
* 公關部
* 警務聯絡部
* 台灣事務部
* 行政財務部
* 北京聯絡部
* 廣東聯絡部
* 珠海聯絡部

出面網頁
----

* 中央人民政府駐澳門特別行政區聯絡辦公室嘅官方網站
**鍾詠淵**（Catman Chung），係一個催眠師同香港親中派政治人。

經歷同爭議
-----

佢喺2010年創立香港催眠治療中心，標榜只需要催眠治療就可以根治所有情緒問題，滿意率有85%以上，之後接受過唔少傳媒訪問，又創立咗自己介紹催眠嘅YouTube頻道，又喺唔同宗教嘅經文典籍抽取部分內容，自行創立「神能五步曲」。

不過，鍾詠淵曾經涉及唔少爭議，包括被指喺催眠服務上性騷擾病人同埋欺騙網友金錢。政治方面，有啲人會將鍾詠淵當作親中派人士。喺2011年參選區選嘅時候，佢喺一啲選舉論壇亦當時代表民主派嘅馮檢基作為主要批評對象，喺香港研究協會發布嘅2015區議員選舉票站調查入面，就提到2011年區選投俾佢嘅人，有一半嘅人去到2015年都會支持親中派工聯會嘅陳穎欣。而喺2021年，學術期刊Information Systems Frontiers就發表咗一篇討論假新聞同社會兩極化關係嘅文章，當中提到有親中派人士會以粗口侮辱，人身攻擊甚至封鎖政治意見不同者，就攞咗鍾詠淵做例子，當中就提及鍾詠淵分享咗屈穎妍發布嘅一啲假新聞同埋攻擊持唔同政見嘅網民。

因為佢嘅政治立場，所以佢開辦嘅香港催眠治療中心亦被一啲黃色經濟圈支持者視為藍店。

### 網上集資被指欺騙網友

2009年，鍾詠淵喺facebook發起Project-O計劃，號召網民集資做生意，一年之間喺35名網民身上集資43萬元開設樓上咖啡室，但咖啡室運作有分岐，喺兩年後結業。之後佢再以相同方式集資開設台式餐廳，但亦執笠收場，有網民質疑由始至終係騙局，不過佢否認指控。

### 香港區議會選舉涉嫌賄選

鍾詠淵曾經參與2011年香港區議會選舉，挑戰當時屬於民主派民協嘅馮檢基。佢喺選舉論壇期間不時以馮檢基作為批評對象，不過佢喺選舉工程期間，有意按得票向選舉助理派花紅，俾網民向廉署投訴，隨後鍾詠淵放棄呢個決定。佢最終以75票落選。

### 催眠服務涉嫌性騷擾等爭議

之後佢轉型做催眠師，聲稱能用催眠為人處理任何疑難，喺2012年佢但就被踢爆佢以性治療作招徠，甚至要求病患自摸同捉手指以達致性高潮，港大心理學家兼資深催眠師梁錦堂直斥佢咁做等同叫人自慰，平機會亦批評，佢嘅做法可構成性騷擾。另外，佢亦喺個人社交網站入面話自己係耶穌，又大講咸濕IQ題同侮辱一啲客人。鍾詠淵之後曾經上載短片，點名反駁負責採訪嘅片蘋果日報記者李凱琳同韓耀庭，話佢哋斷章取義，又攻擊有關女記者話佢性冷感。佢又開設咗Facebook Page，向外宣傳自己無辜。

然後，去到2013年，佢喺網上賣廣告聲稱可醫治愛滋病，四個月電療收費29萬元，更聲稱唔成功唔收費。有感染者上門了解嘅時候，佢建議感染者停止進行緊嘅雞尾酒療法。慈善組織關懷愛滋批評佢誤導同罔顧感染者生命。

外部連結
----

* YouTube上面嘅鍾詠淵嘅頻道
* 香港催眠治療中心 Facebook Page

參考
--

1. ↑  〈催眠治療師 - 香港專業催眠師名單 - 催眠師〉. 《香港臨床催眠學會》 (臺灣中文). 喺2022-01-15搵到.
2. ↑  〈催眠治療打開心靈之窗〉. 《東方日報》. 2012-03-01. 原先內容歸檔喺2012-03-01.
3. ↑  〈催眠觀察力〉. *am730*. 2015-01-26. 原先內容歸檔喺2022-04-20.
4. ↑  〈催眠治療中心為催眠業界之領導者，100% 五星正評，提供15分鐘免費咨詢〉. 《香港催眠治療中心 Hong Kong Hypnotherapy Centre》 (臺灣中文). 喺2022-01-15搵到.
5. 1 2  〈區選論壇 第六集 深水涉區（麗閣）馮檢基／趙植東／鍾詠淵／范國輝〉.`{{cite web}}`: CS1 maint: url-status (link)
6. 1 2  〈話你知：民協議員穿櫃桶底有前科 - 香港文匯報〉. *paper.wenweipo.com*. 喺2022-03-15搵到.
7. ↑  〈2015年區議會選舉票站調查〉 (PDF). 原著 (PDF)喺2016年6月15號歸檔. 喺2021年4月20號搵到.
8. ↑  Au, Cheuk Hang; Ho, Kevin K. W.; Chiu, Dickson K.W. (2021-04-19). "The Role of Online Misinformation and Fake News in Ideological Polarization: Barriers, Catalysts, and Implications". *Information Systems Frontiers* (英文). doi:10.1007/s10796-021-10133-9. ISSN 1572-9419.
9. ↑  〈共業 REDSTOP - 黃藍紅百科全書〉. *www.redstop.info*. 喺2022-07-05搵到.`{{cite web}}`: CS1 maint: url-status (link)
10. ↑  〈自稱催眠治療師 是非多籮籮〉. 《蘋果日報》 (香港中文). 原著喺2021-04-20歸檔. 喺2021-04-20搵到.
11. ↑  〈潛入投資學堂揭炒樓「秘」招〉. 《壹周刊1185期》.`{{cite news}}`: CS1 maint: url-status (link)
12. ↑  〈政情：民主黨公民黨落區拉票被追罵〉. 《Now 新聞》 (香港中文). 喺2021-04-20搵到.
13. ↑  〈80後參選人 出花紅聘選舉助理 - 香港經濟日報 - 報章 - 政治〉. *paper.hket.com*. 喺2021-04-20搵到.
14. ↑  〈民協馮檢基成功連任〉. 《Now 新聞》 (香港中文). 喺2021-04-20搵到.
15. ↑  〈記者放蛇偵查 被要求自摸 出位催眠師涉性騷擾 ｜ 蘋果日報〉. 《Apple Daily 蘋果日報》 (香港中文). 原著喺2021-04-20歸檔. 喺2021-04-20搵到.
16. ↑  〈特稿 自稱耶穌救世人 髒話罵走數客 ｜ 蘋果日報〉. 《Apple Daily 蘋果日報》 (香港中文). 原著喺2021-04-20歸檔. 喺2021-04-20搵到.
17. ↑  《催眠治療師鍾詠淵回應李凱琳及韓耀庭失實報道》 (英文), 喺2022-02-12搵到
18. ↑  《[獨家]性冷感港女記者想賴數 老屈催眠師鍾詠淵非禮 (訪問清晰版)》 (英文), 喺2022-02-12搵到
19. ↑  〈我相信催眠治療師catman鍾詠淵是無辜的。〉.`{{cite web}}`: CS1 maint: url-status (link)
20. ↑  〈催眠師呃人 29萬根治愛滋 罔顧性命 勸感染者停雞尾酒療法 ｜ 蘋果日報〉. 《Apple Daily 蘋果日報》 (香港中文). 原著喺2021-04-20歸檔. 喺2021-04-20搵到.
呔咪
幫受訪者夾呔咪，唔係拍戲通常唔使將支咪收到完全睇唔見
無線呔咪
**呔咪**，又叫**夾**gep6**咪**，係一種小型嘅咪，設計來lei4夾喺衫或者掛喺頸，但係亦會黐喺身上面，等人唔覺或者直情睇唔到有咪，又或者等用咪嘅人可以隨便郁；呢種咪通常都係全向式收音。

如果用咪嘅人會郁，雖然呢類咪已經設計到儘量減低衫郁引致嘅雜聲，但係如果要收埋支咪喺入衫入面，仍然都可能會有好多雜音，尤其係比較大嘅咪，解決方法係搵嘢套住支咪之後用醫療用嘅低敏膠紙直接將咪黐喺身，不過黐或者夾喺唔同嘅位亦會有唔同嘅收音效果，效果最差係夾喉嚨附近，效果最好係黐喺胸口。

攷
-

1. 1 2  子亮 (2018年8月6號). *RØDE VideoMicro unboxing: How to choose the vlog mic*. 喺2023年7月19號搵到.
2. 1 2  "Lavalier". *InSync* (美國英文). Sweetwater. 喺2023年7月20號搵到.
3. ↑  "What Are A Microphone's Polar Patterns?" (澳洲英文). RØDE. 2022年4月8號. 喺2023年7月20號搵到.
4. ↑  Kelly, Dane (2021年4月20號). *PRO AUDIO & LAV TIPS: The Ones You Probably Didn't Know* (加拿大英文). Bone, Mark採訪. 喺2023年7月19號搵到.

|  |  |
| --- | --- |
| Stub icon | 呢篇**呔咪**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**江迅**（1947年—2021年10月13號）係香港傳媒人，做過《文匯報》、《文學報》，離世之前係香港媒體《亞洲週刊》嘅副總編。

生平
--

江迅喺上海出世，籍貫廣東番禺，1968年喺安徽省上海黃山茶林場務農，1974年起先後喺上海第二醫學院、《文匯報》、《文學報》任職。1994 年移居香港，任香港《亞洲週刊》資深特派員，共和（香港）出版有限公司董事總編輯。

佢亦係香港作家聯會會員，著作有《大下海》、《1998 中國病》、《行筆香港》、《香港的七情六欲》、《港人創業上海》等。

死
-

2021年10月10號，江迅突然發燒同全身痛緊急送院，喺仁濟醫院急症室觀察一晚後，醫生覺得情況無大礙而出院，但之後江迅病情再發作，最後喺13號下晝兩點左右離世。

佢嘅死引起香港親中派好大反應，香港前特首梁振英之後喺社交媒體表示沉痛哀悼。《文匯報》報道江迅家屬質疑院方「延誤治療」，而親中派「評論員」劉瀾昌、馮煒光、屈穎妍、陳祖光等人，之後聯署要求特首林鄭月娥全面調查江迅死因，而《大公報》評論就指控有醫護將個人政治理念放喺病人權益之上。

之後，仁濟醫院澄清，話已經詳細解答咗家屬對病人死因同治療經過嘅疑問，又話當時已經做過好多唔同嘅化驗同檢查，事件已經轉交死因裁判官跟進以確定死因，亦認為醫療團隊已經盡力救治病人。另外，《南華早報》亦報道醫院照顧江迅嘅詳細情況，話醫生早喺12號午夜（即第二次入院後1個鐘左右）已睇過江迅，到凌晨兩點半值班醫生再次睇佢，並安排血液同尿液檢驗，仲有透過X光、心電圖診斷病因。病人後來被轉到ICU，前後醫生至少睇過佢六、七次，一入深切治療部，周圍都有醫護人員，根本冇證據顯示係醫療失誤。

參考
--

1. 1 2 3  〈《亞洲週刊》副總編江迅離世 享年 74 歲 | 立場報道 | 立場新聞〉. 《立場新聞 Stand News》. 原先內容歸檔喺2021-10-18. 喺2021-10-18搵到.
2. 1 2  聯合新聞網 (2021-10-16). 〈香江風情／江迅送醫突逝 引爆香港醫改 | 聯合新聞網：最懂你的新聞網站〉. 《聯合新聞網》 (中文). 原先內容歸檔喺2021-10-18. 喺2021-10-18搵到.
3. 1 2  中時新聞網. 〈《亞洲週刊》副總編輯江迅逝世 享壽74歲 - 兩岸〉. 《中時新聞網》 (中文). 原先內容歸檔喺2021-10-18. 喺2021-10-18搵到.
4. ↑  謝媛彰 (2021-10-14). 〈資深傳媒人江迅逝世 終年74歲 梁振英FB悼念：沉痛哀悼〉. 《香港01》 (香港中文). 原先內容歸檔喺2021-10-18. 喺2021-10-18搵到.
5. 1 2  〈傳媒人江迅離世 家屬質疑延醫 親建制評論員聯署促特首撤查 仁濟：醫護已盡力 | 立場報道 | 立場新聞〉. 《立場新聞 Stand News》. 原先內容歸檔喺2021-10-18. 喺2021-10-18搵到.
6. ↑  "Hong Kong columnists call for probe into hospital's treatment of writer". *South China Morning Post* (英文). 2021-10-16. 原先內容歸檔喺2021-10-18. 喺2021-10-18搵到.
大清時三板模形
**三板**（英文Sampan）又叫**舢舨**，又寫做**三舨**，係南中國海常見嘅木製平底艇，通常只有三米半到四米半長。有時三板會加咗個篷，甚至可以住埋人。三板通常只會近岸或者河用，用來捉魚或者載人載貨。三板極少出大海，因為會頂唔順大風大浪而沉。三板唔只唐山會用，東南亞都有用。

艇身
--

廣東省城珠江邊，迫滿三板
三板顧名思義，就係用板三塊做出來。底一塊，左右各一塊。不過大隻嘅三板，又唔一定只得三塊板。三板艇身，板嘅曲度同現代先進嘅艇仔，都極之類似，所以行船時水阻去到最細。

家下唔少三板經已改用玻璃纖維造，更加易造同耐用。

西文
--

西洋多數叫sampan，係廣東話三板嘅直譯。因為當時西洋船來到唐山，多數係去廣東。而最多見到，都係呢種艇，穿插嘅近岸同江河。

行法
--

三板要行，會用撐竿，或者用搖櫓。舊時有時會加𢃇，家下唔少都加副偈。

註
-

1. ↑  "Merriam Webster online dictionary".

圖
-

* 上海紅頭三板上海紅頭三板
* 渣華北岸捉完魚嘅三板渣華北岸捉完魚嘅三板
* 1886年以前，日本類似三板嘅河船1886年以前，日本類似三板嘅河船

出面網頁
----

|  |  |
| --- | --- |
|  | 維基同享有多媒體嘅嘢：**Sampans** |

* C. Andrade, Jr • The RUDDER, July (1917). "Chinese Sampan Teaches Much to Designers".
* "Cranks with Planks presents Sampans -n- Yulohs" (includes excerpt from G.R.G. Worcester's *Junks and Sampans of the Yangtse.*)